Yiga bwe bakola ssabbuuni ow’amazzi ofune kiralu\nemyaka ebiri e Nairobi gye yayigira okukola ssabbuuni ow’amazzi n’ebintu ebirala bingi. Bwe yakomawo mu Uganda mu 2016 yatandikawo kkampumbi ya Labamba School of Beauty e Nateete n’e Namungoona. Akulagirira bwe bakola ssabbuuni ow’amazzi.\nBye weetaaga okukola ekidomola kya ssabbuuni w'amazzi; lOmulawo omuwanvu lBaketi ennene eya liita 20 n'ekidomola n’amazzi, lWeetaaga okubeera ne giraavu (enkampa) kubanga ebirungo ebimu ebikola ssabbuuni byokya.\nEbirungo bye weetaaga lUngalo kkiro emu – 1100/- lEkirungo ekikuuma ssabbuuni obutayononeka (Preservative) , mmiiru ttaano – 300/- lUfacid, ½ kg – 4250/- lCaustic soda – 3gms – 400/- lOmunnyo (sodiumm chloride) – kkiro bbiri – 2400/- lAkawoowo – 300/- lAmazzi , liita 20 – 500/- lLangi – 300/- 1. Leeta baketi ogiteekemu liita z'amazzi 18 otabulemu Ungalo n'oluvannyuma omunyige mpolampola amerengukire mu mazzi bulungi.\nUngalo ayamba okukola ekyovu mu ssabuuni okusobozesa okutukuza ky’ogenda okwoza.\n2. Tabulamu ekirungo kya "ufacide ne caustic soda" obitabule mu mazzi n'omulawo mpolampola okutuusa lwe bimerengukiramu. Bino biyamba okucamula ebintu n'okuzitoya ssabbuuni era buli kimu kiyamba okukendeeza amaanyi ga kinnaakyo. Wabula ebirungo bino asidi yennyini era bw’omala okutabulamu, toddamu kukwatamu kubanga byokya.\n3. Ebirungo ebisigaddewo, biteekemu kimu ku kimu omuli omunnyo, ‘preservative’, langi n'akawoowo nga bw’obitabulamu okusobola okumerengukiramu obulungi.\nWabula ekipimo kwa langi n'akawoowo by’okozesa businziira ku bw’oyagala ssabbuuni wo afaanane. Mu ngeri y'emu, teekamu amazzi agasigaddewo nga bw’opima obuzito bwa ssabbuuni.\n4. Ssabuuni w’atuukira ku mutendera guno abeera awedde okukolebwa. Muteeke ku manbali okumala essaawa nnya ku mukaaga kisobozese ekyovu okuggwaako olyoke omuteeke mu budomola mw’olina okumutundira.\nEngeri gy’ofuna mu ssabbuuni Ssekasamba annyonnyola nti ekidomola kya ssabbuuni w'amazzi we kituukira wano oyinza okukisaasaanyaako wakati wa 18,000/- ne 20,000/- era okumufunamu obulungi, oyinza okumwawulamu mu bipimo ebisaamusaamu okusobozesa buli muntu okumugula.\nLiita emu ngitunda 4,000/- kubanga ssabbuuni wange muzito nnyo wabula ng'osobola okumutundira wakati wa 2,500/- ne 4,000/- okusinziira ku bulungi bw’alina. Liita bbiri yza 8,000/- ate ng'ekidomola kiri wakati wa 45,000/- ne 40,000/- Omulimu guno mwangu okuyiga ate ng'osobola okukolera mu kifo ekifunda ng'awaka wo , mu nnyumba, mu luggya oba ku kabalaza .


Bukedde Online - FDC ebala ki okuyita aba NRM mu lusirika lwabwe?\nAkasattiro akaabadde mu mbaga ya Stecia Ma...\nKIKULU nnyo okuleka omukululo mu byobufuzi. Omugenzi Ignatius Kangavve Musaazi ajjukirwako okutondawo ekibiina ky'ebyobufuzi ekyasooka, ekya UNC mu 1952; Ben Kiwanuka n'ayamba DP okufulumya manifesito mu 1960 nga ky'ekibiina ekyasooka okukikola mu Uganda, ate Maj. Gen. Mugisha Muntu ajja kujjuki\nKIKULU nnyo okuleka omukululo mu byobufuzi. Omugenzi Ignatius Kangavve Musaazi ajjukirwako okutondawo ekibiina ky'ebyobufuzi ekyasooka, ekya UNC mu 1952; Ben Kiwanuka n'ayamba DP okufulumya manifesito mu 1960 nga ky'ekibiina ekyasooka okukikola mu Uganda, ate Maj. Gen. Mugisha Muntu ajja kujjukirwako okuyamba FDC okulangirira enkola yaakyo, nga kye kisookedde ddala okukikola mu Uganda.\nOmukolo guno gwabadde mu Kampala Serena Hotel ku Mmande ewedde. Maj. Gen. Mugisha Muntu yabadde wamu ne munne gwe yaddira mu bigere Dr. Kizza Besigye, ssentebe w'ekibiina Joyce Nabbosa Ssebuggwaawo, Ssaabawandiisi Alice Alaso n'omukulembeze w'oludda oluvuganya Wafula Oguttu.\nAbakulembeze b'ebibiina ebirala nabo baayitiddwa omuli Ssaabawandiisi wa NRM Justine Kasule Lumumba, akulira CP John Ken Lukyamuzi, owa JEEMA Asuman Basalirwa n'owa Uganda Federal Alliance Beti Namisango Kamya.\nNewankubadde David Pulkol owa UPC yayanjuddwa, naye teyayanjuddwa ng'akiikiridde omukulembeze waakyo Ambasada Olara Otunnu. Ssaabawandiisi wa DP Mathias Nsubuga eyasigirwa obwassenkaggale oluvannyuma lwa Norbert Mao okugenda okuwummulamu, teyayanjuddwa.\nWabula Nandala Mafabi bwe baavuganya ne Mugisha muntu ku bukulemvbeze bwa FDC teyabaddeyo!\nKu luno Maj. Gen. Mugisha Muntu yayogedde n'ennyenje ne zikunkumuka. Muntu ng'akyakulira ekitongole ekikessi n'oluvannyuma omuduumizi wa NRA/UPDF yabanga mwogezi nnyo, ate ng'ayogeza maanyi na bukambwe.\nAmaanyi g'omu buto ago ne ku luno Maj.Gen.Mugisha Muntu yagaggyeeyo n'awa essuubi aba FDC n'ebibiina ebirala ebivuganya.\nMu katabo k'enkola y'ekibiina ak'emiko 48, Maj. Gen. Mugisha Muntu ayitaayita mu bizibu bya Uganda n'aleka ng'abinogedde eddagala. Obutafaanana nga Dr. Kizza Besigye eyeekokkola amagye, poliisi, abaserikale b'amakomera n'ebitongole ebikessi, Muntu yamaze ekiseera kinene ku bino n'abiwaana n'akatagga era n'agamba nti ensobi yokka gye birina eri emu ya kukozesebwa muntu omu nti kyokka eyo nayo ya kiseera buseera.\n"Amagye gaffe matendeke nnyo era gakola omulimu gwa ttendo," bwe yannyonnyodde. "Kye gakoze kuno ne mu mawanga amalala kyeyogerera kyokka," bwatyo bwe yagawaanye ku kuzza emirembe e DR Congo, Somalia, South Sudan, Central African Republic n'awalala.Yazzizzaako poliisi nayo n'agitenda okukwasisa amateeka n'ebiragiro, n'awaana abaserikale b'amakomera, ne Pulezidenti Museveni b'atatera kwogerako, n'azzaako ebitongole ebikessi, ab'oludda oluvuganya bangi bye beekokkola!\nOlaba n'abakozi ba Gavumenti abantu be beekokkola olw'enguzi, nabo Gen. Muntu teyabeekokkodde nnyo okuggyako okugamba nti bakozesebwa mu byobufuzi!\nKu demokulaasi, yagambye nti asaanidde ddala kutandikira mu bibiina byabufuzi byennyini era n'asaasira ebibiina ebimu (teyabyogedde) bye yagambye nti demukaasi ali ku ndeboolebo, obuyinza bibutuumye mu muntu omu.\nNaye okuyita abantu nga Muky.Kasule Lumumba ne Beti Kamya okubeera ku mukolo guno, kaabadde kabonero ka nkukunala.\nMuntu yasuubizza okusitula ebyenfuna n'embeera z'abantu omuli ebyenjigiriza n'ebyobulamu. Yasuubizza okussaawo bbanka y'abalimi.\nBbanka y'abalimi yatandika okwogerwako mu biseera bya Gavumenti ya UNLF mu 1980 kyokka n'ey'abeegassi olwo gye baali besigamiziddwaako, yaggalwawo n'etundibwa.\nUCB eyamanyibwanga nga bbanka y'abantu okuva mu gy'enkaaga eyo yaguzibwa ba Stanbic mu South Afrika ate Uganda n'etekwatibwa nsonyi kukkiriza Kenya Commercial Bank okukolera wano!\nMuntu era yasuubizza okussa amaanyi ku kunoonyereza ku byobulimi, obulunzi n'obuvubi n'asuubiza okumalirawo ddala akawuka akalya ebitooke n'ak'emmwaanyi.\nEnsuku nnyingi naddala mu Masaka n'ennimiro z'emmwaanyi zisaanyeewo olw'akawuka kano nga Gavumenti ez'ebitundu tezifuddeeyo kussaawo mateeka makakali agagaana okutambuza obulwadde buno n'okubonereza abo abatafaayo kusigula na kwokya bitooke byabwe n'emmwanyi ebiba bikwatiddwa.\nSsaabawandiisi wa FDC, Alice Alaso yategeezezza nti aba FDC baabakulembera abalala ne bagoberera "Ffe twasuubiza okuggyawo omusolo gw'omutwe omugereke, n'oluvannyuma Palamenti n'ekibuukira n'eguggyawo," bwe yeewaanye!\nOmubaka Semuju Ibrahim Ng'anda (Kyaddondo East) yagambye nti olusirika lwe balimu e Luweero baali ng'abaabiza FDC olumbe nti era yali agivuddemu, nti kyokka ate ku Kampala Serena, balinga abaabadde baalula omwana amaze okuzaalibwa n'agamba nti Maj.Gen.Mugisha Muntu yabataddemu essuubi lingi.\nGen. Muntu asuubizza okusikiriza bayinvesita okukolera kuno kyokka ng'essira ajja kuliwa bamusigansimbi bannansi. Kino kyasanyusizza nnyo abaabadde bamuwuliriza ng'abasinga bakulembeze ba FDC ku matabi g'oku disitulikiti, olw'okuba Pulezidenti Yoweri Museveni bamukukota nti asinga kukitiza n'abagwira naddala Bamuyindimuzungu.\nWabula okwogera ku kugogola ebyobufuzi n'ebyenfuga n'okwongera obuweereza mu bantu, FDC n'eteyogera ku kya kuzzaawo nfuga ya federo oba okuseeseetula obuyinza okubuggya ku gavumenti eya wakati okubuzza mu z'ebitundu ez'omuzinzi nga Buganda, Busoga, Bunyoro, Acholi, Lango , kyalaze nti n'aba FDC bakkiririza mu kwetuumako buyinza.\nAba NRM omuli Sarah Kagingo, guno omukolo baagwogeddeko ng'ogukomezza omuze ogwali gutandikiiriziddwa Dr. Besigye ogw'okwekalakaasa n'okwegugunga, nga kati FDC tegenda kuba nkozi ya ffujjo wabula egenda kukozesa kuvuganya kwa bwongo.\nAlaso yasuubizza nti kino kituuza butuuza ku kigenda okubeera mu manifesito. Ku kyabadde wali Maj.GenMugisha muntu omusubya kirala n'otomusubya kwesimbawo ku bwapulezidenti mu 2016 era awo we bagenda okuttunkira ne Nandala Mafabi olw'okuba naye ky'ayagala.\nCoca Cola etadde obukadde 25 mu Kigwo Ggumbya\nOno 'meeni' atambula na migugu!


Bukedde Online - Obunkenke nga minisita alambula ettaka ly'e Kiruddu erikaayanirwa\nObunkenke nga minisita alambula ettaka ly'e Kiruddu erikaayanirwa\nOmusumba Ssenyonga aguze ettaka n'asenda emizigo 100 e Makerere\nOmulangira Ssemakookiro asajjakudde\nObunkenke nga minisita alambula ettaka ly’e Kiruddu erikaayanirwa\nMinisita Namugwanya (wakati) ne meeya Mulyanyama nga bawuliriza ensonga za Lwanga (mu ssaati ey’ebikuubo).\nAMAGYE ne poliisi biyiiriddwa mu bungi ku ttaka ly'e Kiruddu eririko enkaayana wakati wa Mmengo n'Omulangira David Namugala gavumenti ly'eyagala okugula ezimbeko ekifo eky'omulembe omukuhhaanira kazambi.\nAmagye okuyiibwa ku ttaka lino, Minisita wa Kampala omubeezi, Penny Bugembe Namugwanya yabadde agenzeeyo okulirambuzibwa abakungu ba Buganda Land Board (BLB) abagamba nti be balivunaanyizibwako ku lwa Mmengo.\nBwe yabadde tannagenda ku ttaka lino, Minisita Namugwanya yasoose mu lukiiko ku ddwaaliro olwetabiddwaamu aba BLB, RCC wa Makindye, Ibrahim Kagorora, Meeya wa Makindye Ali Mulyanyama, abakulira eddwaaliro lya Kiruddu, abakungu okuva mu minisitule y'amazzi n'abakulembeze ba Valley zooni ettaka lino mwe amawulire Mmande April 1, 2019 Bukedde 7 lisangibwa.\nAba Buganda land board abaakulembeddwaamu Simon Kaboggoza, baategeezezza Minisita Namugwanya nti bwe baawulira omulanga gwa gavumenti okutaasa abatuuze b'e Kiruddu ekivundu, kwe kuvaayo bagudduukirire nga bawaayo ettaka lino erya yiika ebbiri n'ekitundu kubanga teririiko basenze.\nMinisita yagambye nti kikyamu bannabyabufuzi abali ku ludda oluvuganya okulemesa enteekateeka za gavumenti z'eba ereese okutaasa abantu baayo ate nga baba beenoonyeza byabwe.\nOluvannyuma lw'olukiiko luno olwakulungudde essaawa bbiri, Minisita yasabye aba BLB bamutwale ku ttaka bamulage we liyita wabula baabadde bagenda okulituukako, ne wafubutukayo omusajja eyategeerekese nga Stephen Lwanga ne yeesimba Minisita mu maaso n'agezaako okumulemesa okweyongerayo.\nWaabaddewo akanyoolagano ng'abaserikale abakuuma minisita bagezaako okusikawo Lwanga kyokka minisita n'abasaba bamuleke amubuulire ky'ayagala. Lwanga yategeezezza Minisita nti ettaka lino eryogerwako alirinako obwannannyini bw'ekibanja nti era n'aba Buganda land board bamanyi bulungi obusenze bwe kubanga be baamuwa n'ebiwandiiko ebirikwatako.\nYannyonnyodde Minisita nti abo bonna abamugamba nti ettaka eryo tekuli batuuze bamulimba kubanga ye (Lwanga) alirinako ekibanja kye yagula mu 2017 ku bukadde 250 ne bwino amulina. Mu kumwanukula, Namugwanya yamusabye amutwalire ebiwandiiko mu ofiisi ye abitunulemu n'oluvannyuma alabe eky'okumukolera kyokka n'amugaana okwekiika mu pulojekiti eno.\nSsentebe w'ekitundu kino, Ssaalongo Haruna Ssempereza yasabye Minisita nti, gavumenti esooke esasule abantu abagenda okukosebwa ng'ekinnya kino kizimbibwa. "Minisita, tuli basanyufu olw'okujjako wano, ekinnya kino tukyagala naye tusaba musooke musasule abatuuze baffe kubanga buli ali ku ttaka lino aliko mu butuufu," Ssempereza bwe yategeezezza.\nKyokka gye buvuddeko mu lukiiko lw'ekyalo mu kitundu kino, waaliwo abantu abaagamba nti, bakiikirira Omulangira Namugala ne bategeeza ng'ettaka lino bwe liri erya Estate ya Ssekabaka Daudi Chwa ng'omuntu nti era mu kiseera kino y'alirinako obuyinza\n'Kitukakatako okwogera ku nsonga z'ebyobufuzi - Bannaddiini\nAbadigize banyumiddwa omuziki gwa ba Morgan Heritage\nBa Morgan Heritage siteegi kwe banaayimbira bajja nayo


Ssentebe awabudde ab'e Kasambya\nSSENTEBE w’e Mubende, Kibuuka Amooti alabudde abatuuze b’e Kasambya obutapapira kya kusaba disitulikiti kubanga ensonga eno erina kuyita mu mitendera egyetaagisa.\n“Bangi ku mmwe mwatandise dda okwejaga ku bikwatagana ne disitulikiti, naye mbawa amagezi mukindekere kubanga nze nnina ekisumuluzo ekibawa disitulikiti n’obutagibawa,” Kibuuka bwe yategeezezza.\nN’agattako nti enteekateeka y’ebitundu bino Kasambya ne Kassanda okufuuka disitulikiti ezeetongodde okuva ku Mubende zigenda mu maaso ng’ebiwandiiko byonna ebikwata ku Kassanda ne minisita Adolf Mwesigye owa Gavumenti ez’ebitundu, yabisiima wabula akyalina akabuuza n’ebye Kasambya.\n“Nnali ne minisita e Jinja ne twogera ku kusaba kwammwe n’antegeeza nti ebiwandiiko bya Kassanda birungi wabula eby’e Kasambya birina okutereezebwa.\nN’olwensonga eyo mbasaba mundekere omwana wange ono kuba muyinza okuntataaganya ne munzaaza omwana ow’ekitundu,” bwe yagasseeko.\nKibuuka bino yabyogedde asisinkanye abatuuze b’eggombolola y’e Kasambya ku kitebe ky’eggombolola eno wiiki ewedde. Okwogera bw’ati kiddiridde abagenda bakakasa abantu nga disitulikiti bw’ejja amangu era n’abalala ne batandika okwekwata ebifo.\nSsentebe w’eggombolola eno, George William Ssentongo yategeezezza nti enkola za Gavumenti zitambula bulungi wabula ekizibu kiri mu nkola ya NAADS.\nKibuuka yamuwabudde nti atereeze obuzibu bwonna obuli mu ggombolola eno singa ekitundu kino kyakufuuka disitulikiti. Abatuuze bakaabidde ssentebe ebizibu okuli enguudo embi okugeza oluva e Bagezza okudda e Kabamba.\nSsentebe awabudde ab’e Kasambya


Bukedde Online - Abasiraamu beddizza ettaka ne basimbako ne bipande ebirabula\nAbasiraamu beddizza ettaka ne basimbako ne bipande ebirabula\nAbasiraamu nga basimba ekipande ku poloti eyassibwa ku ttaka ly'Omuzikiti e Kiyunga mu Mukono era ekifo baakyeddiza.\nABASIRAAMU b'omu disitulikiti y'e Mukono abali wansi wa Mukono Muslim District Council batandise okweddiza ettaka ly'Obusiraamu eryatundibwa abakulembeze abazze babeerawo.\nBano beddizza ne ofiisi ne balangirira nti ekitebe ky'Obusiraamu mu disitulikiti y'e Mukono kikomyewo e Kiyunga we kyasookera mu 1972 era nga kyabaweebwa eyali pulezidenti wa Uganda omugenzi Idi Amin Dada.\nEttaka lyabwe okuli ery'ekitebe e Kiyunga, yiika lyatundibwa, e Kireeba ne Kazinga nalyo lyatundibwako ssente abakulu ne bazirya.\nBagenze basimba obupande ku ttaka eryatundibwa abantu ne basengako kati obupande obussiddwaako bulaga nti ettaka eryo lya Uganda Moslem Supreme Council.\nAbasiraamu bazze beemulugunya ku ngeri ensonga z'Obusiraamu gye zaali zitambuzibwa mu disitulikiti y'e Mukono nga muno mulimu eby'okutunda ettaka, okukyusa ofiisi n'etwalibwa e Mukono olwo ofiisi z'ekitebe entongole ezisangibwa e Kiyunga ne zirekebwa awo nagalaale ne zituuka n'okumeramu ebiswa.\nBasoose mu lukiiko lw'abakulu b'amatwale olwakubiriziddwa ow'ettwale ly'e Nakifuma, Sheikh Hassan Kaggwa n'oluvannyuma ne balongoosa ofiisi zino basobole okuddamu okuzikozesa era ne balangirira nti kati bazeddizza.\nOmuwandiisi w'ettwale ly'e Ntenjeru, Haruna Nandala agamba nti ebigenda mu maaso byonna ku nsonga z'Abasiraamu e Mukono baazitegeezezza Mufti Sheikh Shaban Ramathan Mubajje era yawadde abasiraamu b'omu kitundu amagezi bazitereeze.\nNandala agamba nti ettaka okutudde ekitebe kyabwe e Kiyunga lyali yiika 42 wabula kati zaasigala mukaaga nga lyonna abakulembeze baalitunda kujjudde mayumba.\nBasabye Mufti Sheikh Shaban Ramathan Mubajje obutabalekerera mu nsonga zino oz'okununula ebintu by'Obusiraamu.\n▶ Kiwedde avudde mu kkomera kati awera kuddamu kusinziira\nSheikh Mubajje asindise bamaseeka okugonjoola obukulembeze bwa Khadhi w'e Mukono\nEnkaayana z'ebyettaka ly'Obusiraamu zizzeemu\nAbawagizi ba Mufti Kayongo baggyeeyo emiggo e Kayunga


EKITUNDU EKYEKKUMI NEKIMU\nOKWAWULA KATONDA MUNNESINZA\nMazima okwesinza katonda omu yekka – awatali kwesinza kintu kirala oba okukigatta kukatonda – yeyali empagi oba omusingi mumulimo gwabaNabbi bonna ogwokukoowoola abantu. Era okwawula katonda nokukutula emiguwa gyashirik gwegwaali omusingi mumateeka agomuggulu nokuviiraddala muntandikwa yobubaka bwabaNabbi bonna. Kale nekibeera nti ekyagendererwa mukutuma baNabbi, kwekukowoola abantu okudda eri okwesinza katonda nokulwanyisa shirik.\nQur’an eyekitiibwa eraza kunsonga eno nga egamba:\n1- “Mazima twatuma okuva mubuli kibiina omubaka (agambe abantu nti) mwesinze katonda era mwewale amasanamu”.()\n2- “Tetwaatumayo mubaka yenna luberyeberyerwo okujjako nga tumussaako: Mazima teri mulala yesinzibwa okujjako nze, kale munnesinze”.()\nMazima Qur’an eyekitiibwa yatwaala okwesinza katonda nga kubuna mumateeka gonna agaava muggulu nga bwegamba:\n“Bagambe: abange mmwe abaaweebwa ekitabo, mujje eri ekigambo ekyenkamunkamu wakati waaffe nammwe (okubeera nga) tetwesinza okujjako katonda era nga tetumugattako kintu kyonna”.()\nMazima okwawula katonda mukwesinza, nsonga nkulu era nkakafu eri abasiramu bonna era teri kibiina kyonna kyawukana kunsonga eyo mubibiina byonna ebyobusiramu.\nEkibiina “Mu-utazila” bwekiba nga kyawukana – okusinziira kukulaba kwaakyo – kukwawula katonda mubikolwa, nekibiina “Asha-era” nga nakyo kyawukana mukwawula katonda mubitendo, tekigaana kubeera nga begattira wamu nebibiina ebirala ebyobusiramu mukwawula katonda mukwesinza era teri yenna awakanya, wadde nga waliwo enjawukana entonotono mubamu abatwaala ebimu mubikolwa nti kwesinza nga ate abamu babiraba nga kugulumiza nakuwa kitiibwa soosi kirala.\nMpozzi mukwongera okwanjuluzaamu: okwawukana kuli munkola yamirimo abawahaab gyebatwaala nti kwesinza, nga ate abasiramu bonna – munsi yonna – tebalina webagyirabira nti kwesinza.\nNolwekyo ekyeetagisa kwekunyonyola amakulu agali mukigambo “Ibaada” mululimi nokusinziira kuQur’an eyekitiibwa, olwo nno tutegeere ebikolwa Ibaada mwebeera nemwetebeera.\nAMAKULU GEKIGAMBO IBAADA NOKUKINYONYOLA OKUJJUVU\nMazima amakulu gekigambo “Ibaada” nokutegeerekeka kwaakyo kweyolefu bulungi nyo mululimi oluwarabu. Wadde nga tetusobodde kukozesa kigambo kimu mukukinyonyola, kyo kifaananako nga eggulu nensi mubweyolefu bwaabyo nokutegeerekeka kwaabyo, newankubadde nga bangi muffe tebasobola kukinyonyola, tekibagaana kukitegeera nga entegeera gyebategeeramu eggulu nensi mubwongo bwaabwe.\nEbigambo: “Okwesinza”, “Okugulumiza”, “Okuwa ekitiibwa” zonna njogera zitegeerekeka era enjawulo wakati waazo etegeerekeka era nyangu.\nOmuntu bwaabeera nemukwaanogwe, amwagala era omusanga anywegera ekisenge kyenyumbaye, nawunyiza kubyambalobye, namuteeka mukifubakye era osanga wadde nga aba afudde, anyweegera entaanaye…\nNaye awamu neebyo byonna teri ayinza kugamba nti omuntu oyo yesinzizza mukwaanogwe.\nEra nga bwekiri nti abantu okugenda okulaba emibiri egyaabaafa n’egikazibwa – emibiri egyabeebitiibwa munsi – naabo abagenda ne balaba obuwufu bwaabwe namayumba gaabwe gebaawanga-lirangamu, ebyo byonna teri abitwaala nti kwesiinza wadde okwagala kwaabwe kubeera nga okwagala kwabakkiriza kwebalina kukatonda waabwe.\nSibuli omu nti asobola okutegeera enjawulo wakati wokuwa ekitiibwa nokwesinza.\nOwange ggwe omusomi owekitiibwa: bwetuba tunyonyodde ekigambo “Ibaada” mululimi, kibeera nenyinyonyola zamirundi esatu naye nga zonna ziwa amakulu geegamu.\nAbawahaabi baalondako enyinyonyola zamirundi ebiri era nebazesigamirako awamu nokubeera nga zakitundu sinzijuvu, era zezino:\ni- Ibaada: okugonda nokukakkana.\nOkusinziira kubitabo byolulimi, ekigambo Ibaada, kitegeeza okugonda nokukakkana() naye okunyonyola okwo tekuwa makulu genyini agali mukigambo ekyo, olwabino ebijja:\n(a) Ibaada bwekiba kitegeeza kugonda nakukakkana, kiba kiraga nti teri muntu ayawula katonda, kubanga omuntu – mubutondebwe – agondera buli amuli waggulu, nga omusomi bwagondera omusomesawe nomwaana bwagondera omuzaddewe nowomukwaano eri mukwaanogwe.\n(b) Qur’an eyekitiibwa eragira omuntu okubeera nga abeera mukakkamu eri abazaddebe, nga bwegamba:\n“Era bakakkanyize ebiwawatiro ebyokusasira, era ogambe nti Ai omulezi, basaasire nga bwebandera mubuto”.()\nKale nno okugonda nokukakkana bwebiba nga bitegeeza kwesinza oyo gw’oba ogondedde, ekyo kiba kiraga nti omuntu bwagondera abazaddebe, aba akaafuwadde nga oyo aba abajjemedde bwaabeera omukkiriza era ayawudde katonda.\nii- Ibaada: okugonda okusembayo.\nAbamu mubavvuunuzi, bwebaamala okuzuula obukendeevu obuli mukunyonyola ekigambo Ibaada mubitabo byolulimi, baagezaako okuziba obukendeevu obwo, nebagamba:\n“Ibaada: kwekugonda okusemberayoddala mumaaso g’oyo gwolaba nga wakitiibwa era mujjuvu”.\nNaye ate okunyonyola okwo nakwo kwegatta nokunyonyola okusoose mubukendeevu, olwensonga:\n(a) katonda owekitiibwa alagira baMalaika okuvunnamira Adam nga bwagamba:\n“Jukira wetwagambira Bamalaika nti muvunnamire Adam, nebavunnama okujjako Ibliis”.()\nMazima okuvunnama kwekugonda okusembayo nokukakkana kulw’oyo gwovunnamidde. Kale amakulu ga Ibaada bwegaba nga geego, tuba tukakasa obukaafiiri kubamalaika abaatukiriza ekiragiro kyakatonda nobukkiriza bwa Sitaani eyagaana okutuukiriza ekiragiro kyakatonda.\n(b) Baganda bayusuf nabazadde baabwe bonna baavunnamira Yusuf nga katonda bwagamba:\n“Era bakka nebamuvunnamira, n’agamba: owange, taaka wange, ago gemakulu gekirooto kyange, mazima katonda akifudde ekyamazima”.()\nNekirooto Yusufu kyeyayogerako mu Aya, kyekigambo kyakatonda owekitiibwa:\n“...Mukiseera Yusufu weyagambira taatawe nti owange taata, mazima ndabye munyeenye kumi n’emu, nenjuba, n’omweezi, mbirabye nga binvunnamira”.()\n(c) Abasiramu bonna, olwokugoberera omubaka wakatonda (s.a.w) banywegera ejjinja eriddugavu eriri munsonda yakaaba eyekitiibwa era nebalifunako omukisa nga ab’esinza amasanamu nabo bwebakola amasanamu gaabwe naye tulamula enkola yaabwe eyo nga shirik ate enkola yabasiramu netugiramula nga kwawula katonda okutuufu.\nNolwekyo, amakulu ga Ibaada sikwekugonda okusembayo nokukakkana wadde nga biri mumpagi zokwesinza (Ibaada).\nKale, kiba kyetagisa tugambe nti amakulu ga Ibaada kwekugonda nokukakkana okuli awamu nokukakasa okweyawulidde. Ibaada eva mumpagi bbiri:\n1- Okugonda nokukakkana.\n2- Okukakasa okweyawulidde.\nEra okwo okukakasa okweyawulidde, kwekulaga okuyimirira kwomuntu, kale okugonda – kakubeere nga kutono – bwekuba nga kubadde wamu nokukakasa okweyawulidde, olwo omulimo gubeera Ibaada, naye bwekitabeera bwekityo tegubeera Ibaada.\nMukiseera kino, oluvanyuma olwokukakasa obukyaamu bwenyinyonyola ebbiri abawahaab zebesigamirako, obunafu bwaazo nebweyoleka, nobukendeevu, katunyonyole enyinyonyola za Ibaada essatu. Katumale okwebuuza, “okukakasa okweyawulidde kwekuliwa okwo okwawula Ibaada kumulimo omulala?\nOkwanukula kwekibuuzo ekyo, kujja kweyolekera mukunyonyola ekigambo Ibaada munyinyonyola essatu ezijja:\n“Ibaada”, kitegeeza okugonda mukukola oba mubigambo okusibuka munzikiriza yomuntu – okukkiriza katonda. Amakulu nti: “Ibaada”, gy’emirimo nebigambo ebisibuka kunzikiriza yomuntu – okukkiriza obwakatonda era awatali kukakasa nakukkiriza katonda, Ibaada tesobola kutuuka. Era kyova olaba nga Qur’an eyekitiibwa buli lweragira okwesiinza katonda, yesembesa mangu okugamba: teri yesinzibwa ataliyye. Nga bwagamba: “Abange mwe abantu, musinze katonda, mubadde mutya, n’ebyo ebitali katonda?”()\nMazima Aya eyo esangibwa mu Qur’an mubifo mwenda oba okusoba, kale osobola – owange gwe omusomi – okutunulako mussula: 7: 65, 73, 85, ne mussuula: 11: 50, 61, 84 nemussuula: 21: 25 nemussuula: 23: 23, 32 ne mussuula: 20: 14.\nMazima Aya ezo zonna ziraga nti okesinza (Ibaada) kwekugonda nokukakkana okusibuka kukukkiririza mukatonda oba mubwakatonda – amakulu nti: bwogondera ekintu kyonna, oba okukigulumiza oba okukiwa ekitiibwa naye nga tokikakasizza nti katonda, tobalibwa nti okyesinzizza.\nNe Aya endala eziraga kw’ekyo kyetuliko: katonda agamba:\n“Mazima bbo baali nga bwebaba bagambiddwa nti teri mulala yesinzibwa okujjako katonda, nga bekuluntaza”.()\nLwaaki baali bekuluntaza?, kubanga bakkiririza mubirala ebitali katonda era nebabyesinza.\nEra agamba Allah:\n“Oba balina omulala atali katonda, katonda ayawukana kw’ebyo byebamugattako”.()\nQru’an etwaala abantu abo nga bagatta kukatonda ebintu ebirala (mushirikiin) kubanga obwakatonda babukakasiza mubirala ebitali katonda (Allah) owekitiibwa.\n“Abo abagatta kukatonda ebintu ebirala, kyaddaaki bajja kumanya”.()\n“N’abo abatasaba awamu nekatonda bakatonda abalala ...”()\nNemweebyo ebiraga nti bamushirikiin okusaba kwaabwe kwaali kulimu okukakasa nti amasanamu gaabwe g’egaali bakatonda baabwe, zezi Aya zino:\n“Baafuula ebirala ebitali Allah okubeera bakatonda olw’okwagala okubasembeza ewakatonda”.()\n“Abaffe mazima mwe mukakasa nti waliwo bakatonda abali awamu ne Allah?”()\n“Mukiseera awo Ibrahim weyagambira taatawe – Azar – nti ofuula amasanamu bakatonda”.()\nMubutuufu, bwetwetegereza Aya ezogera kushirik waabo abesinzanga amasanamu, tukiraba bulungi nti okugatta kukatonda kwabantu abo, baabeerangamu okukakasa nti amasanamu gaabwe gaalinga bakatonda babwe, nti era masanamu ago bebakatonda abatono era katonda yabawaako obuyinza obumu. Kale go amasanamu bitonde era gesinzibwa, era kyova olaba nti baagaananga okukkiriza okukoowoola kwatauheed. Qura’n egamba:\n“Lwakuba nti mmwe katonda bwakowoolebwe yekka, mugaana ate bw’aba agatibbwaako mukkiriza, nolwekyo. Katonda y’agenda okulamula owawaggulu owekitiibwa”.()\nEbyo byonna, awamu n’omuvuunuzi owekitiibwa, omugenzi Ayatllah Shaikh Muhamad Jawaad AlBalaghe alina enyinyonnyola ennungi eyekigambo “Ibaada” mutafsiir “Alaa-e Rrahman”, agamba:\n“Ibaada: Oyo gwebalaba nga aleetera omuntu okugonda, era nga agonda amufuula katonda asobole okumutukiririza – nokugonda okwo – neky’alaba nga kyekyeyawulidde kw’oyo eyesinzibwa”.\nMazima omugenzi Balaghe, okusinziira kundowoozaye eva kukumanya yanyonyola ekigambo Ibaada mubutuufu bwaakyo era engeri gyeyakinyonyolamu ekwaatagana bulungi nnyo ne Aya za Qura’n.\nIbaada: kwekugondera oyo gw’otwaala nga y’emulezi, oba tusobola okuleeta enyinyonnyola endala: kwekugonda mumirimo oba mubigambo eri oyo akakasibwa obulezibwe. Kale obuddu bukwaatagana nabulezi. Omuntu bweyeekakasa nga muddu eri oyo gwakakasa nti y’emulezi – k’abeere nga wamazima oba nedda – n’amugondera nga alina enzikiriza eyo, aba amwesinzizza.\nEra mu Qur’an mulimu Aya ezitulaga nga okwesinza kiri munsoonga zabulezi, era ezimu kuzo zezino:\n“Era Masih yagamba: abange mmwe abaana ba Israel, musinze katonda, omulezi wange era omulezi wammwe”.()\n“Mazima katonda y’omulezi wange era yomulezi wammwe, kale mumwesinze. Eryo lyekkubo eggolokofu”.()\nNe Aya endala gyeziri ezitwaala okwesinza nga kuli munsoonga zamutonzi, nga katonda bwagamba:\n“Oyo katonda yomulezi wammwe, teri katonda okujjako yye omutonzi owabuli kintu, kale mumwesinze”.()\nEkigambo “Rabbu” – omulezi – kitegeezaki?\nMululimi oluwarabu, ekigambo omulezi kyesigamizibwa kw’oyo alina obuvunanyizibwa kukintu kyonna era nga obuddiro bwekintu ekyo buli mumikonogye. Ekigambo ekyo, kiteekebwa kunanyini maka kubanga ya’galabirira era yagalinako obuvunanyizibwa, era nga bwekiri kunanyini ngamiya, ayonsa omwaana, omulimi nabalala.\nNaffe, katonda tumutwaala nga y’omulezi, kubanga ensonga zaffe zonna nobuddiro bwaffe biri mumikonogye – nga okufa, obulamu, okugabirirwa, emiremirembe, amateeka okusonyiwa nokusaasira nebirala bingi biri mumikonogye (s.w).\nKale nno omuntu yenna bwakakasa nti ekimu kubintu ebyo – oba byonna – katonda yabikyuusa Nabbikwaasa omuntu omulala, enzikiriza eyo etegeeza nti omuntu oyo atwaalibwa nga mulezi era nokukkiririza mumulezi oyo nokumugondera kiraga kumwesinza.\nNenjogera endala: okusinza kusibuka mungeri yamuntu gyeyewuliramu nti muddu. Obukakafu bwobuddu buno, y’emuntu okwewulira yye kenyini era neyebala nti afugibwa, ate oyo amuli waggulu amufuga – okubeerawookwe, okufa, obulamu, okugabi-rirwa... – mungeri eyokumusonyiwa,() okumuwolereza,() okuteekawo amateeka nebyaalalikibwa.() kale n’olwebyo byonna, nekibeera nga kiraga nti afudde mukamaawe, omuleziwe era buli kuwulira kw’aba awulidde mumutimagwe, n’akwolesa nga ayita mumulimo oba mukigambo eri mukamaawe, tewali kubuusabuusa, aba yesinzizza mukamaawe oyo gweyafuula omulezi.\nWano, kisoboka okubeera nga tunyonyola ekigambo “Ibaada” mungeri endala eyokusatu mubufunze:\n“Ibaada: kugonda mumaaso g’oyo gwetutwaala nga yekatonda era nga yensibuko yemirimo gyobwakatonda”.\nTewali kubuusabuusa, emirimo egyikwaatagana nensi nokubeerawo – nga okuteekateeka ensonga ezensi, okuwa obulamu, okutta, okwanjuluza rizik nokugabirira ebitonde, nokusonyiwa ebyonoono – byeyawulidde ku Allah (s.a) yekka.\nNaawe singa wetegereza obulungi Aya zaQur’an – ezogera kw’ebyo byetwogedde emabega,() olabiraddala nga Qur’an essa essira eryamaanyi kukukakasa nti emirimo egyo gyeyawulidde kukatonda yekka, tegirina wegyikwaataganira namulala atali Allah (s.a).\nMpozzi nemungeri endala, tukimanyi bulungi nti engeri katonda gyatondamu nteeketeeke bulungi nyo era teri kiyinza kugwaawo munsi okujjako nga kiyita mumitendera nemunsoonga, naye nga ebyo byonna bidda wa Allah owekitiibwa. Era Qur’an eyekitiibwa eraza kunsoonga eyo:\n“Y’oyo awa obulamu era natta, era nokukyuusakyuusa ekiro nemisana kiri mumikonogye”.()\nEra katonda agamba mu Aya endala nti mubamalayika mulimu abalina obuvunanyizibwa obwokukwaata emy’oyo:\n“Okutuusa okufa bwekutuukira omu mummwe, ababaka baffe nebabatta”.()\nOkusinziira kw’ebyo..., kisoboka okugatta wakati wa Aya ezo zombiriri, era netugamba: mazima omukozi webintu byonna era abirinako obuyinza yye katonda owekitiibwa.\nMpozzi, nemunjogera endala: mazima ekikolwa kyabuli omu kw’abo bombiriri, tekiri nti buli omu kimuvaamu kululwe yekka, wabula katonda, nga yye, yetongodde mukukolakwe buli kyonna ky’aba ayagadde, naye Bamalayika n’abalala bakola kusinziira kubuyinza bwakatonda (s.w). Ensonga eyo, eri emu kunsonga enkulu muQur’an nga bweyayogerwaako mu Aya ezogera kubikolwa byakatonda omugulumivu.\nSinga omuntu yenna akakasa nti katonda yaddira ebikolwaabye – nga okugabirira, okuwa obulamu n’ebirala – nabyikwaasa ebimu kubitondebye – nga Bamalayika neba – Awliya – era nga okutambula kwensi kuli mumikono gy’abyo nensonga zaayo zonna, era nga katonda tabyeyingizaamu, olwo nno okukakasa okwo nekumuleetera (omuntu) okubigondera (ebitonde), tewabeera kubuusabuusa okugondakwe okwo kubeera Ibaada, nomulimogwe ogwo, gubeera Shirik (kugatta kukatonda owekitiibwa).\nAmakulu nti: omuntu bwakakasa nti obuyinza bwonna obwensonga zonna katonda yabukwaasa Bamalayika n’abagalwaabe era nti ebikolwa byaabwe babikola kulwaabwe awatali buyinza bwakatonda, omuntu oyo – nanyini kukakasa ebyo byonna – aba agasse kukatonda ekintu ekirala era okukakasaakwe okwo kubeera Shirik era tawassul nokugonda – ebisibuka kukukakasa okwo – bibeera Ibadda, nga Qur’an bwegamba:\n“Era nemubantu Mulimu abaddira ebitali katonda nebabifuula bakatonda, nga babyagala nga bwebaagala katonda”.()\nMubutuufu, teri kitonde mubitonda byonna kisobola kubeera nga katonda okujjako nga kisobola okwetaaya munsi n’okwagala kw’akyo okweyawulidde awatali kwagala kwakatonda owekitiibwa. Naye nga ate teri kitonde kyonna kiyinza kubeera bwekityo, wabula buli kitonde kyonna kiri wansi wakwaagala kwakatonda – kyagala oba tekyagala – era kikola okusinziira kukwagala kwakatonda owekitiibwa.\nMpozzi era jukira nti bamushirikiin baali bakakasa nti amasanamu gaabwe gebeesinzanga galina obwetwaaze obwokwetaaya munsi nemunsonga ezobwakatonda. Neddaala eryali lisembayo eryashirik – mumulembe ogwobutamanya – kwekukakasa nti abasosodooti nebakabona beddiini abalala mubo, baali balina okwetaaya okwoku-teekawo amateeka muddini nga bwebaba balabye. Allah agamba:\n“Baddira abamanyi baabwe (mubayahuud) nebakabona beddiini baabwe (mubanaswaara) nebabafuula abesinzibwa mukifo kyakatonda”.()\nEra baali bakakasa nti okuwolereza nokusonyiwa – ebyeyawulidde kukatonda yekka – byaweebwa eri amasanamu gaabwe era gegalina obuyinza obujjuvu mubyo. Kale kyova olaba nga Aya zaQur’an ezogera kukuwolereza zajja nga zisimba essira era nga zikakasa nti okuwolereza kweyawulidde kukatonda yekka nga bwagamba:\n“Ani ayinza okuwolereza awali katonda okujjako nga amaze kumukkiriza”.()\nSinga bamushirikiin baali bakakasa nti byebesinza birina okuwolereza kulwobuyinza bwakatonda, Qur’an yalibadde tejja nakugaana kuwolereza katonda kwatamaze kukkiriza.\nAbamu mubayunaan, abakenkufu mukulowooza, baali baakifuna – mundowooza zaabwe – nti bakatonda bawerako. Era nga balwowooza nti buli kintu kirina katonda eyeyawulidde. Nga bagamba nti enkuba erina katonda, amalimiro, omuntu, nabuli kimu bwekityo. Era nga balowooza nti bakatonda abo bonna baaweebwa obuyinza munsi okukola nga bwebaba baagadde.\nMumulembe ogw’obutamanya, abawarabu abamu baali b’esinza zimalayika nemunnyenye ezitatambula n’ezitambula, nga balowooza nti byaweebwa obuyinza obutaliiko kikomo era byisobola okukola kyebiba byagadde. Era baali bakakasa nti katonda buli kyonna yakyeyambula.\nKatonda wakitiibwa nyo era yayawukana n’okukola ebikolwa ebifananako nga ekyo.()\nNolwekyo, buli ngeri yonna omuntu gy’aba yewombekeddemu malayika nemunnyenye etwalibwa nga Ibaada kubanga aba agoberera enzikiriza enkyaamu nokukakasa okutali kutuufu.\nN’abamu mubawarabu mumulembe ogwobutamanya, baali tebakakasa nti amasanamu gebebajjira mumiti, n’amayinja bakatonda oba nti gegabatonda oba okugamba nti galina kyegalabirira, wabula baali balina endowooza nti galina obusobozi nobuyinza okubeera nga gagenda kubawolereza, era baalinga bagamba: Abo, bebawolereza baffe ewakatonda.()\nKale, okusinziira kukifananyi ekifu kyebaalina, besinzanga amasanamu nga balowooza nti gabasembeza ewakatonda era nga bagamba:\n“Tetubesinza okujjako twagala batusembeze ewakatonda”.()\nNokukomekkereza kwabyonna: omulimo gwonna ogukolebwa nga guvudde kunziriza eyo nekukukakasa olwo, gubeera Ibaada (kwesinza) ate nomulimo ogukoleddwa nga teguvudde kukukakasa okwo, tegubeera Ibaada wadde Shirik. Era omuntu bweyewombeeka mumaaso gomuntu omulala gw’awa ekitiibwa oba gwagulumiza awatali kubeera nanzikiriza eyo, tetuyinza kugamba nti akoze Shirik oba Ibaada, k’abeere nga omulimo gwakoze guli haraam.\nEkyokulabirako: owomukwaano bwavunnamira mukwaanogwe aba tamwesinzizza era tetugamba nti akoze Ibaada, oba afugibwa okuvunnamira amufuga oba omukazi okuvunnamira bba, awamu nokubeera nga kiri haraam mumateeka gobusiramu kubanga okuvunnama kweyawulidde kukatonda yekka era tekisaana kuvunnamira kintu kirala kyonna – kakubeere nga kwakungulu okutaliimu nzikiriza – okujjako nga katonda y’alagidde.\nOluvanyuma olwokugezaako okwanjuluza obukakafu bwekigambo “Ibaada”, kyetaagisa okunyonyola – mubufunze – ebivudde mukunonyerezakwaffe, era tugamba: Singa omuntu agondera abalala era n’abewombekera awatali kutwaala omu mubo nti katonda oba mulezi oba nti ebikolwa byakatonda bisibuka kuye, wabula nga abagulumiza olwokuba:\n“Baddu babitiibwa, tebamukulembeza kigambo wabula bakola kusinziira kukiragirokye”.()\nKubanga omulimogwe ogwo sikintu kirala okujjako okugulumiza n’okuwa ekitiibwa, kale ebyo tebirina nkwatagana na Ibaada.\nMazima katonda owekitiibwa, alina abamu mubaddube beyayogerako enjogera ennungi eyokubawaana nga esikiriza buli omu okubeera nga abagulumiza nokubawa ekitiibwa... nga katonda bwagamba:\n“Mazima katonda yalonda Adam, ne Nooh, n’abantu ba Ibrahim, n’abantu ba Imran okuva mubantu bonna”.()\nEra nga Qur’an bweyongera negamba nti katonda yalonda Ibrahim n’amuwa obukulembeze:\n“Yagamba: nze nkufudde omukulembeze wabantu”()\nKatonda yanyonyola muQur’an buli Nabbi – nga Nooh, Ibrahim, Dauda, Sulaiman, Musa, Isa, ne Muhamad(s.a.w) – era n’abogerako bulungi, nabatenda n’ebitendo ebyawaggulu, nga buli kitendo ekimu kulwaakyo, kimala okusika emitima gyabontu nokufuna okubaagala mumitima.\nEra ky’ova olaba nga Qur’an erangirira obulungi bwabantu baNabbi Muhamad (s.a.w):\n“Mazima katonda ayagala okubajjako obukyaafu (mmwe) abantu abomunyumba (yaNabbi) era abatukuze olutukuza”.()\n“Bagambe: Sirina mpeera gyembasaba (kumulimo ogwa tabligh) okujjako okwagala ab’olulyo lwange”.()\nEra agamba mubo:\n“Era baliisa emmere awamu nokujaagala, masikiin, nemulekwa, nomuwambe, naye tubaliisa kulwakatonda, tetulina mpeera gyetubaagalamu wadde okwebaza, muzima ffe tutya okuva eri omulezi waffe olunaku ebyeenyi lwebigenda okusiba emitaafu. (Nolwekyo) katonda ajja kubawonya obubi bwolunaku olwo era abasisinkane nessanyu nokubasanyusa era nempeera y’abwe, olwokugumiikiriza, egenda kubeera Jana nebyambalo bya Silik…”.() Ne Aya endala nyinji.\nSinga abantu baagulumiza abaagalwa bakatonda nga bwekisaana, era nebabawa ekitiibwa – mubulamu bwaabwe oba oluvanyuma olwokufa kwaabwe – awatali kubayita bakatonda oba ensibuko yebikolwa byakatonda eyeyawulidde, teyalibaddeyo yenna agamba nti okwo kubesinza oba okugamba omuntu nti mushirik, wabula balibadde bagambabugambi nti bagulumiza ab’agalwa bakatonda era babafuula nga kyakulabirako ekirungi gyebali era nebasigala nga babajjukira buli kiseera.\nMazima okugulumiza abagalwa bakatonda, kubeera kugulumiza bubonero bwakatonda – nga bwekyayogerwaako emabega – kubanga obusiramu bugulumiza obubonero bwakatonda.\nNabbi owekitiibwa, Muhamad (s.a.w) yali ayimiriranga awali ejjinja eriddugavu, nalinywegera awamu nokubeera nga amanyi nti sikirala wabula jjinja.\nKale naffe bwetutyo tugoberera Nabbi oyo owekitiibwa, tunyweegera ejjinja eriddugavu, netwetoloola kaaba (enyumba yakatonda), - etali kirala nyo okujjako ettaka n’amayinja – netudduka wakati wa “Swafa” ne “Mariwa” – era nga nazo nsozi busozi. Amakulu nti tukoleraddala nga abesinzanga amasanamu bwebaagakolanga, naye tekijjirangako n’omu mubwongobwe nti twesinza ttaka namayinja ... lwaaki? Lwakubanga amayinja, go kulwaago, tegakosa era tegagasa, naye singa emikolo egyo tujikola nga tulina okukakasa nenzikiriza nti amayinja aga nensozi byebitwaalibwa nga ye katonda era nga yensibuko yobuwufubwe twalibadde tufuuka – mukiseera ekyo – abamu kw’abo abesinza amasanamu.\nKale okusinziira kw’ebyo, okunywegera omukono gwaNabbi oba ogwa Imam oba ogwomusomesa oba ogw’omu kubazadde, era nabwekityo okunywegera Qur’an eyekitiibwa nebitabo ebyeddiini – nga Nahjul balagh – nokunywegera entaana, nabuli ekikwaatagana kubaddu bakatonda abalongoofu, tekulina mutawaana gwonna wabula kubeera kugulumiza nakuwa kitiibwa. Ate okugulumiza okufaanana bwekutyo kubeera nga kugulumiza katonda owekitiibwa.\nQur’an eyekitiibwa, enyonyola kukuvunnama kwabamalayika engeri gyebaavunnamiramu Adam(a.s), nokuvunnama kwabaganda ba Yusuf kwebaamuvunnamiramu, naye tebeerangayo n’omu gwekyajjira mubwongo nti okwo kwaali kwesinza Adam oba Yusufu(a.s), kubanga abo abaavunnamira Adam ne Yusuf, teri mubo yatwaala Adam ne Yusuf nti bakatonda oba okubobeeramu nenzikiriza eyobulezi oba okubatwaala nti nsibuko yabikolwa byakatonda, wabula kwaali (okuvunnama) kugulumiza nakuwa kitiibwa Sossi Ibaada – nga bwekimanyiddwa.\nMazima Abawahaab bwebatuuka ku Aya zaQur’an nga ezo, obalaba nga b’efuula abanonyereza enyo olwokwagala okufuna byebekwaasa, nga olwo bagamba: okuvunnama okwo tekutwaalibwa nga Ibaada kubanga kyaali kiragiro kyakatonda.\nTubaddamu nga tugamba: kituufu, okuvunnama kwabamalayika nokuvunnama kwabaganada by Yusufu, kwaali kulagira kwakatonda oba kusiimakwe, wabula abawahaab kyeberabira kwekubeera nga obukakafu bwomulimo nabwo, tebwaali Ibaada, era yensonga lwaaki katonda yabalagira. Singa okuvunnama okwo kwaali kulaga kwesinza oyo gwebaavunnamira, katonda yalibadde takulagira kubanga ekiragiro tekijja Ibaada kubukakafu bwaayo era tekufuula shirik kubeera tawheed. Allah agamba:\n“Bagambe: mazima katonda talagira bibi, mwogera kukatonda byemutamanyi?”.\nNemubufunze: Mazima omulimo gulina kubeera nga teguliimu kwesinza okuviiraddala muntadikwa oluberyeberye lwekiragiro okuva ewa katonda, kubanga tekisoboka mulimo kubeera nga gulimu okwesinza, ate ekiragiro bwekimala okujja nekigujja kubukakafu bwaagwo.\nMazima okwekwaasa Abawahaab kwebalina – n’okwo kwetuwulira okuva kubamasheikh baabwe muMakka nemu Madiina – kulaga butabeera nakumanya kwaQur’an, nobutamanya nti Ibaada (okwesiinza) erina obukakafu bwaayo obweyawulidde, nokubeera nga katonda alagira omuntu okwesinza ebiseera ebimu, ate ebimu, namuziyiza, nga esswala n’okusiiba, kubanga katonda yalagira abakakasibwaako okubeera nga basaala era basiiba, naye ate n’aziyiza omukazi ebbanga ly’amala nga ali munsoongaze ezabuli mweezi, oba okuziyiza okusiiba olunaku lwa Idil Fitir ne Idil Adhuha eri abantu boona.\nNolwekyo, bwekubeera nga okuvunnama kwabamalayika kwebaavunnamiramu Adam nebaganda ba Yusufu nabazaddebe engeri gyebaamuvunnamiramu, nga kwaali kubesinza, ekiragiro tekikujja kubukakafu bwa Ibaada, kale tulina kubeera nga tugamba nti enzikiriza yomuntu – okukkiririza mukintu nti katonda – yefuuka ensoonga okuziyiza ekikolwa oba okukifuula Ibaada oba okukakasa nti gwewewombekkera yensibuko yebikolwa byakatonda owekitiibwa.\nTUJJAWO TUTYA ENJAWUKANA?\nOwange ggwe omusomi owekitiibwa, olina okukimanya nti okujjawo enjawukana – eziri wakati wabasiramu nabawahaab munsonga eziwerako – kuyimiridde kukutegeera makulu gakigambo “Ibaada”, Era awatali kunyonyola makulu gakigambo ekyo, nakwegatta mukukitegeera wakati wenjuyi zombiriri, tuba tetulaba mugaso gwakunonyereza kwaffe.\nKale nno, kikakata kubuli omu ayagala okunonyereza, okulaba nga afuba nga bwekisoboka ategeere amakulu ga Ibaada, Sossikugendera kumakulu getugenda tusanga mubitabo ebyennimi kubanga birimu obukendeevu mukwanjuluza nokunyonyola amakulu genyini agagendererwa.\nMpozzi, obuddiro bwaffe munsonga eyo – namubuli nsonga – ye Qur’an eyekitiibwa.\nEkyokusaalirwa, kwekusanga abawandiisi bonna nabakubi bebitabo mubawahaab, nga baawanvuya nyo okunonyereza kunsonga endala nebatafaayo kukubeera nga banyonyola ekigambo Ibaada nekikomo ky’akyo.\nAbawahaab bagamba: Mazima emirimo mingi – mmwe abasiramu – gyemukola kuludda lwa Nabbi neba Imam mubantu benyumbaye, (a.s) giraga kubesinza, ekibaleetera okubeera nga mukoze Shirik mukwesinza katonda owekitiibwa.\nKale kikakata kubasiramu okunyonyola ekigambo Ibaada nokukyanjuluza okumala era okumatiza balyoke beyambule okufu-mitibwa kwebigambo byabawahaab.\nAbawahaab, batwaala ebimu abasiramu byebakola kumufu nti biraga kumwesinza.\n1- Okusaba katonda okuwolerezebwa nga tuyita muNabbi nabalongoofu abakozi bemirimo emirungi.\n2- Okusaba katonda okuwonyezebwa nga tuyita mubagalwa bakatonda.\n3- Okusaba katonda okutumalira ebyetaago byaffe nga tuyita mubakulembeze beddiini.\n4- Okuwa omuntu ali muntaana ekitiibwa nokumugulumiza.\n5- Okusaba katonda obuyambi nga tuyita muNabbi n’abalala.\nBbo, bagamba, nti okuwolereza kikolwa mubikolwa byakatonda, n’okuwonya nakwo bwekutyo kuva eri yye. Kale okusaba ekimu kubyo okuva mumulala, kiraga kumwesinza.\nEkikolwa kyakatonda kyekiruwa?\nFfe, - mubufunze – tujja kunonyereza kubikwaatagana kubikolwa byakatonda n’amakulu gaabyo, olwo ensonga eryoke ennyonyoke obulungi.\nOyo awolereza oba awonya, bwabeera nga abikola nabuso-bozibwe nga yye, n’okwagalakwe okweyawulidde, awatali kufuna bukakafu bwakuwolereza kuva kumulala, era n’awatali kwesigamira kumaanyi agamuli waggulu, ekyo, kibeera mubikolwa byakatonda ebyeyawulidde kuye yekka. Era okusaba okuwolerezebwa okuva mumulala yenna – awamu nokubeera nenzikiriza eyo – kiraga kukkiriza nti yekatonda era y’emulezi.\nNaye okusaba okuwolerezebwa nokuwonyezebwa bwekuba nga tekuliimu nzikiriza eyo – nga omuntu asaba okuwolerezebwa amanyi nga gw’asaba talina ky’ali wabula muddu wakatonda era nga buli ky’akola akikola kulwakuyambibwa nabusobozi bwakatonda nakukkiri zibwa okuva eriyye – okusaba okwo tekubeeramu kukakasa bwakatonda nabulezi bw’oyo gw’asaba era tekubeera kusaba kikolwa kyakatonda kuva mw’oyo atali katonda.\nQur’an egamba okuva kululimi lwa Isa (a.s):\n“... Era mponya bamuzibe n’abalwadde bebigenge era nenzuukiza abafu kulw’obuyinza bwakatonda”.()\nEra okunyonyola okwo kwenyini kwekujja kukusaba omu kubagalwa bakatonda okubeera nga amala ekyetaago n’okumusaba obuyambi.\nOkusaba okumala ekyetaago kulimu ebifaananyi bibiri:\n1- Okusaba okuva eri omuddu – awamu n’okubeera nenzikiriza nti alina obusobozi obumala obweyawulidde – okwo kubeera kumwesinza.\n2- Okusaba okuva eri omuddu – awamu nokukakasa nti sikirala wabula mwesinza wakatonda era gw’asaba obuyambi – okwo tekukwaatagana na Ibaada.\nOkwanjuluza okwo, tekulaga bulazi njawulo wakati wa Ibaada Nabbirala kubikwaatagana kubikolwa ebyo, wabula kyekipimo ekibuna ekyaawula wakati wa Tawheed ne Shirik munsonga zonna.\nOkukakasa nti Asprine akendeeza obulumi oba awonya kululwe awatali katonda kumuteekamu busobozi bwakuwonya, okwo kubeera kukakasa nti alimu abwakatonda nobutonzi, naye okukakasa nti asprine tasobola kuwonya okujjako awonya kulwakatonda, era talina kirala ky’asobola kukola okujjako okukendeedza obulumi ate nga era kulwabuyinza bwakatonda, mazima enzikiriza eyo eviiraddala kutawheed (kwawula katonda) kubanga teri wabuyinza nabusobozi okujjako katonda owekitiibwa.\nNolwensonga eyo, kyetuva tugamba nti okuggwaawo okwenjawukana kuyimiridde kukunyonyola makulu ga “Ibaada” n’okwawula Tawheed ku Shirik n’ebikolwa byakatonda kubirala n’okwawula obwakatonda kubuddu.\nTwakyogerako emabega nti abawarabu abaali mumulembe ogwobutamanya baali balina okukakasa okukyaamu okwokubeera nga baali bakakasa nti amasanamu gegalina obuvunanyizibwa kukuta-mbuza ensonga zensi kulwaago, nti era gegalina nokubawolereza, nobuvunanyizibwa obulala bungi. Kale enzikiriza eyo yeyabafuula okubeera bamushirikiin (abagatta kukatonda ebintu ebirala).\nMpozzi, okwongera kw’ebyo, bw’oba oyagadde okunnyonyoka okusingako awo kunsonga eyo, oyinza okusoma:\n1- Ma-alim tawheed fil Qur’anil kariim.\n2- Attawheed waShirik fil Qur’anil kariim.\nByombi byatungibwa: Shaikh Ja-afar Subhane.\nEbigambo bya Allamah AlQadha-e owe Misir:\nOluvanyuma, bwenamala okukirongoosa nokunyonyola ekikomo kya Ibaada nayimirira kubigambo eby’omu kubamanyi abe Azihar eyekitiibwa: Al-Ustadh Shaikh Salamat ALQadha-e Al-Uzzame Ashafi-e, omutnuzi wa “Furqanul Qur’an baina swifatil khalqe waswifatil Akiwaan, yagamba:\n[Katugende kumakulu gekigambo Ibaada mumateeka gobusiramu, era nkusaba eteekeyo nyo ebirowoozo kubanga ensobi erimu abawahaab gyebekwaasa nebayuwa omusaayi gwabantu abatabalika, nebalinyirira ebitiibwa byabantu, nebakutula engandaka zeyalagira okuyunga. Katonda atwewaze okuseerera nokukemebwa nokusi-ngiraddala okuli mukubuzibwabuzibwa”.\nKimanye nti bbo banyonyola ekigambo Ibaada nti kwekwe-wombekkeraddala okusembayo, nga ate amakulu ago, galulimi. Naye amakula ga Ibaada mumateeka g’obusiramu gawukanako kw’ago nga bwekyeyoleka mubigambo byamahaqiq Swabbar bweyali anonyereza kukigambo ekyo mumateeka g’obusiramu. Yagamba nti kwekwewombeeka n’okutya okusembayo okw’omutima awamu nokukakasa obutonzi n’obulezi bw’oyo eyewombekerwa, naye bwatabeera nanzikiriza eyo, okugondakwe okwokungulu tekubeera Ibaada mumateeka – okugonda kakubeere kwenkanawa mw’ekyo ekikoleddwa oba kakubeere kuvunnama.\nNokubeera nenzikiriza eyobwakatonda mukintu kyonna kifananko n’okubeera nenzikiriza eyokukosa kwekintu n’okugasa kwakyo okweyawulidde, nokukakasa nti kirina obuyinza obw’okukola ekintu kyonna okusinziira kukwagala kwakyo okweyawulidde wadde kuyita mukkubo lyakuwolereza omusinza eri omulezi asinga ekyo ekyesinzibwa.\nEra obukaafiiri bw’abo abaagattanga kukatonda ebintu ebirala bwaava kukuvunnama kw’aabwe kwebaavunnamirangamu amasa-namu gaabwe, nokugasaba, n’okugonda okulala olwokalomolombo ak’okukakasa nti byebesinza bebakatonda baabwe.\nOkuvunnamira ekintu ekitali katonda – awamu nokugonda okulala n’okwewombeeka – tekutwaalibwa nga Ibaada mumateeka g’obusiramu bwekuba nga tekuliimu nzikiriza eyo kubanga awo kubeera kujeema ate nobujeemu tebwawukana nakwawukana kwashariyai era katonda tayinza kubulagira.\n“Bagambe nti mazima katonda talagira bibi”.()\n“Era tasiimirangako baddube bukaafiiri”.()\nEra owulira katonda nga bweyagamba bamalayika:\n“Muvunnamire Adam, nebavunnama okujjako Ibliis (stan) yeyagaana era neyeekuza”.() negamb a: “Nze mmusinga”() era negamba: “Nze nvunnamire oyo gwewatonda okuva muttaka”.()\nEkigambo kyebagamba nti Adam bwaali bwolekero, okukikkiriza kulimu obuzibu okusinziira kukutegeerekeka kwa Aya nga bwezi-saana okutegeerekeka.\nEra bw’oba olowooza nti kyaali kw’oyo yekka, jukira nti Nabbi wakatonda, Yaqub nemukyaalawe, nabaanabe ekkumi n’omu, katonda yabogerako, n’agaamba:\n“Era bakka nebamuvunnamira”() amakulu: Yusufu (s.a.w) Alhaafidh Ibn kathiir yagamba – mukuvunnula Aya eyo:\n“Amakulu nti abazaddebe baamuvunnamira, nebagandabe, era baali abasajja kumi n’omu. Era ekyo kyekyaali kisaana munzikiriza yaabwe, kubanga bwebaabuuzanga omukulu baamuvunnamiranga. Era bwekityo, bwekyaali kumulembe gwa Adam, okutuusa kugwa Isa (a.s), naye munzikiriza eno, nekibeera nga kyaganibwa, okuvunnama nekubeera nga kwayawulibwa nga kwakatonda yekka. Ago gemakulu gekigambo kya Qataadah n’abalala.\n“Mazima Ma-adh yagenda e Shami, n’abasanga nga bavunnamira abakulembeze baabwe, bweyamala okukomawo, yavunnamira Nabbi (s.a.w). Nabbi n’amugamba: kiki kyokola, owange ggwe Ma-adh? Naddamu n’agamba: Mbalabye nga bavunnamira abakulembeze baabwe naye nga ate gwe osaana okubeera nga ovunnamirwa, n’amugamba: Singa nali kulagira muntu kuvunnamira munne, nalibadde ndagira omukazi n’avunnamira bba olwobuvunanyizibwa bwamulinako”. Nemuhadith endala: “Salman yasanga Nabbi (s.a.w) mulimu kumakubo ge Madiina – ebiseera ebyo yali akyaali mupya mubusiramu – n’avunnamira Nabbi (s.a.w). Nabbi n’amugamba: tonvunnamira, owange ggwe Salman, vunnamira oyo omulamu atafa”. Amakulu nti ekyo kyaali kikkirizibwa muShariya yaabwe” ne Imam Abu Ja-afar bweyali avvuunula Aya eyo, yokoona kunsonga eyo.\nEra okimanyi bulungi nti obukafiiri tebukyuuka nakukyuuka kwa Shariya era katonda tasobola kukiragira kiseera kyonna mubiseera. Tekwaali okuvuunnamira Adam ne Yusufu nti bwaali bukafiiri, - kubanga tebaali nanzikiriza yakuyita bebavunnamira nti bakatonda – wabula okuvunnama kwaba malayika kwaali kwesinza katonda oyo nanyini kubalagira era nokuvunnamira Yusufu, kyaali kiramuso ekikkirizibwa, naye okukkirizibwa okwo kwasangulwa mushariya yaffe. Era abamanyi baalamula abantu nobukafiiri abo abaavun-namiranga enjuba oba omweezi oba essabo kubanga kabeera kabonero kabukaafiiri era nga bwebaalamula kubalala nobukkiriza abo abaayatula shahaada ebbiri kubanga kekabonero akalaga obukkiriza. Sossirwakuba nti ekisooka kulw’a kyo kyokka bukaafiiri nekyokubiri bukkiriza.\nEkyo bwekiba kiremye okutegeerekeka – naye nga ate sikizibu – ggwe kenyini wetunuulire, empisazo ziyinza okukulamula nga oli awamu netaatawo, nengeri gy’omuwaamu ekitiibwa okubeera nga tezikukkiriza kwetuuzatuuza oba okwesigama mumaasoge, wabula oyimirira oba otuula okumala essaawa n’okusoba, naye tetuyinza kugambo nti omwesinzizza. Lwaki? Kubanga ekikolwa ky’okoze, tekibaddeemu kukakasa nti taatawo alimu ekimu kukikolwa mubikolwa byakatonda.\nKyokka ate muswala, oyimiriramu n’osoma Alfatiha okumala edaakika emu oba bbiri, n’otuula n’osoma tashahud era akaseera bwekatyo, naye n’otwalibwa nti wesinzizza, kubanga okugonda nokwewombeeka kwobadde nakwo mukuyimirira nemukutuulakwo kubaddemu enzikiriza nti gwewewombekera yomulezi era yekatonda owekitiibwa.\nEra osobola okuyita owobuyinza yenna okubeera nga okuyamba kulwobuzibu bwotuuseemu oba okukutaasa olwomulumbaganyi aba akulumbye, naye nga omanyi era okakasa nti yye kululwe talina ky’asobola kukugasa oba okukujjako obuzibu, wabula katonda yamufuula omutu mwayisiza okulamulakwe eri abantu. Naye, oba tewesinzizza oyo gw’oyise ebbanga lyomala nga oli kumbeera gyetwogeddeko.\nAya ziwerako ezogera kunsonga gyetwogerako; muzo:\n“Oba ani oyo gwemwesiga abataasa mukifo kyomusasizi, tebali abakafiiri okujjako bali mukugayaalirira”.()\n“Oba balina bakatonda abalala abasobola okubataasa ebibonerezo byaffe? Nga ate bbo tebasobola kwetaasa wadde abajjeemu nabo tebasobola kuwona bibonerezo byaffe”.()\nNokubuuza okuli mu Aya ezo ebbiri, kubuuza kwakutamwa nga era mulimu n’okubanenya okusinziira kunzikiriza yaabwe. Katonda atunyumiza ekigambo abantu ba Huud kyebamugamba:\n“Tetulina kyetugamba wabula bakatonda baffe balabika balina obuzibu bwebakutusizzaako (obwongobwo nebwononeka era kwekuvuma bakatonda baffe)”.()\n“Kale munsalire olukwe mwenna (nebakatonda bammwe) oluvanyuma muleme kunnindiriza. Mazima nze nesigamidde kukatonda, omulezi wange era omulezi wamwe...”()\nEra katonda agenda kubanenya kulunaku lwenkomerero olwenzikiriza yaabwe enkyaamu gyebaalina kunsi eyokukakasa nti bakatonda baabwe balina okwemalirira mubuli kimu:\n“Biruwa ebyo byemwaali mwesinza mukifo kyakatonda?, abaffe, binabataasa oba byo binasobola okwetaasa?”()\nNekigambo kyaabwe kyebagenda okwogera nga bali mumuliro eri abo bebaatwaalanga nga bakatonda baabwe mubo:\n“Tulayira katonda, mazima twaali mububuze obwolwaatu mukiseera awo wetwabateekera kuddaala erimu nomulezi webitonda”()\nTunuulira engeri gyebaddira abantu nebabenkanyankanya ne Allah owekitiibwa nebatuuka nokubeera nga bagenda kwewaako obujulizi mukiseera omulimba kyagenda okwogereramu amazima nomwononefu abeere nga yejjusa naye nga okwejjusakwe tekumugasa.\nOkwenkanyankanya okwo, bwekuba nga kwaali mukunyweza bitendo byakatonda ebyobulezi, ekyo, kyekyetagisa, era kyebava baagwa mukitimba kya Shirik nekyobukaafiiri, kubanga ebitendo byakatonda owekitiibwa birina kubeera nga byeyawulidde yye yekka awatali muntu yenna amuvuganya mubyo, nga bwetumaze okukiraba emabega.\nNaye bwekubeeranga okwenkanyankanya kukakasa kwesinza, kiba kiraga nti waliwo okwegatta mubitendo ebyobutonzi oba ebimu mubyo. Ate bwekubeera mukwesinza kwenyini, ekyo tekisoboka kuva mumugezi, okujjako nga abikakasa okuva mw’oyo gwebikakatako, era nga, ye Allah omulezi webitonde byonna. Katonda ali wala nyo n’ebyo byebamugattako.\nEra kijja kitya bakatonda baabwe okubajjako ekitendo ekyobutonzi n’okulera ebitonde nga ate baabafuula abesinzibwa baabwe era nebabaagala nga bwebaagala katonda, nga Allah bweyabogerako:\n“Nemubantu mulimu abeteekerewo bakatonda abalala mukifo kya Allah, nga babaagala nga bwebaagala katonda”.()\nAte ekigambo kyakatonda kyeyagamba nti “Bw’oba ababuuzizza nti ani eyatonda eggulu nensi, mazima bajja kugamba nti ye Allah”(), ne Aya endala ezifaanana nga eyo, tezitegeeza nti baali tebakakasa nti bakatonda baabwe bebabalera nokubalabirira, wabula ekyo baakyeya mbisanga mubiseera byokuwakana, olwo neboogera amazima ago katonda kweyatondera emitima, naye bwebayawu-kananga, amangu ddala nga baddayo eri bakatonda baabwe abatali batuufu. Era obalaba nga ekiseera kyonna babeera wamu nabo, nga Allah bwagamba:\n“Bamanyi ebyengera byakatonda, naye oluvanyuma babiwakanya, era abasinga obungi mubo, bakaafiiri”.()\n“Buli lwebabayita okudda eri bakatonda baabwe, baddayo”()\nEkyo tekyewuunyisa okuva mumuntu eyafuula okwagalakwe nga yekatondawe nga b’wolaba agoberera okwagalakwe bw’oba omuwa-kanya okumujja kubukyaamu, olaba nga akuwadde ebirowoozobye era nga akulaga okumatira by’omugamba, era neyewaako n’obujulizi nga bw’abadde kubukyaamu, naye bwemumala okwawukana, ogenda okulaba nga addayo kubyomutimagwe byegumugamba, gy’obeera nti tewali kibaddeko wakatiiwo naye – okujjako oyo katonda gwayambye – era tulabye bangi mubingi. Kale bwebaba nti baali tebakkiriza mubakatonda baabwe kubeera nga bebatonzi oba abagabirira ebitonde oba okubeera nobuvunanyizibwa obwokutambuza buli nsonga, basobola okubeera nga babalinamu enzikiriza endala nga okubeera n’okwagala okubuna kubanga balaba nga okuwolereza kwabakatonda baabwe kukkirizibwa awatali kuyimirira kubuyinza bwakatonda. Katonda yayawukana nebigambo byabatamanyi olwawukana olwawaggulu.\nKyova olaba nga Allah owekitiibwa agamba:\n“Ani oyo ayinza okuwolereza mumaaso gakatonda awatali buyinzabwe”.()\nAlqadh Nasur Ddiin Albaidhawe, yagamba mu Tafsiiriye:\n“Kunyonyola bugulumivu bwakitiibwakye, kubanga teri amwenkana, wadde okumusemberera, nga yeyawudde okubeera nga ajjawo ekyo kyayagala, kakubeere kuwolereza oba okugonda nga ojjeeko ebyokuwakanya nobulumbaganyi”.\nTunulira ekigambokye “... Nga yeyawudde okubeera nga ajjawo ekyo kyayagala, kakubeera kuwolereza,…” olabiriddala nga mutereevu mubigambobye mukukkiriza obukukafu bwokwagala kwaabyo awamu nekatonda owekitiibwa, ate nobukakafu bwokutu-ukiriza okwagala kuli mubitendo byobulezi nga bwekimanyiddwa.\nEkika kyokuwolereza ekyo, ekirimu okwegatta, ky’ekyo Qur’an kyeyagaana, era omuntu bwakikkiririzaamu, aba akafuwadde, nga katonda bwagamba:\n“Oba b’eetekerawo mukifo kyakatonda abawolereze”()\n“Bagambe: ani oyo ayinza okubataasa katonda bw’aba asazeewo okubaagaliza ekibi oba nga abaagalizza okusasira”.()\nOkuwolereza abaawula katonda kwebakakasa, era okwayoge-rwaako muQur’an nemu Sunna, kuli wala nyo n’okwo nga obukkiriza bwekuli awala nobukaafiiri oba nga obutangaavu n’ekizikiza, nga kwekusaba kw’oyo agenda okuwolereza nga asabira oyo awolerezebwa, olwo ayanukulwe oyo katonda gwaliba ayagadde era kyategeeza mu Aya “...okujjako oluvanyuma olwokukkiri- zibwaakwe” nekigendererwa mukukkiriza, kwekusiima nga bwekisa-ngibwa mu Aya endala:\n“... Era tebagenda kuwolereza okujjako oyo gwaliba asiimye”.()\nNemu aya endala:\n“Era bameka mubamalayika muggulu okuwolereza kwaabwe okutagenda kugasa n’akatono, okujjako oluvanyuma lwakatonda okukkiriza oyo gw’aliba ayagadde era n’asiima”.()\nOluvanyuma lwa Aya ezo, osobola okwawula wakati wokuwolereza Qur’an kwenyweeza n’okwo kw’egaana, era nga kwekwo kwatamaze kukkiriza nakusiima. Obufuzibwe buli waggulu nyo, era tebuyinza kubeeramu okujjako ekyo ky’ayagala.\nOkuwolereza katonda kwagenda okukkiriza n’okusiima, kwekwo okugenda okuva mubaduube abalondemu abalungi eri abajeemu naye nga baali baawula katonda, nga tebaakola shirik. Okuwolereza okwo, kukkirizibwa kubanga kugenda kujja mungeri yakusaba, nga ate katonda owekitiibwa ayanukula abaddube abakkiriza abakola emirimo emirungi.\nObeera olyawo omaze okutegeera obulungi amakulu gekigambo “Ibaada” mumateeka gobusiramu, era kati omanyi nti okwesinza ekintu ekitali katonda, tekisoboka kuyitiramu kutuuka wakatonda]()\nEbigambo ebyo byebya Allamah ALQadh-e, tubireese olwomugaso ogulimu, kale byetegereze owange ggwe omusomi omuteefu.\n() 16: 36.\n() 21: 25.\n() 26: 22.\n() 17: 24.\n() 2: 34.\n() 12: 100.\n() 12: 4.\n() 7: 59.\n() 37: 35.\n() 51: 43.\n() 15: 96.\n() 25: 68.\n() 19: 81.\n() 6: 19.\n() 6: 74.\n() 23: 12.\n() 5: 72.\n() 3: 51.\n() 6: 102.\n() 3: 135.\n() 39: 44.\n() 9: 31.\n() Nga: 28: 73, 27: 60 – 64, 39: 5,6.\n() 23: 80.\n() 6: 61.\n() 2: 165.\n() 2: 255.\n() Milal wa Nahl: ekya shahar stani, Juzu 2, pg. 244 – 247, print, Misir.\n() 10: 18.\n() 39: 3.\n() 21: 26.\n() 3: 32.\n() 2: 124.\n() 33: 33.\n() 76: 8….\n() 7: 27.\n() 39: 7.\n() 7: 12.\n() 17: 61.\n() 64: 20.\n() 21: 42.\n() 11: 54.\n() 11: 55.\n() 26: 93.\n() 26: 98.\n() 43: 87.\n() 16: 83.\n() 4: 91.\n() 39: 43.\n() 33: 17.\n() 21: 28.\n() 53: 26.\n() Furqanul Qur’an: pg. 111-115. oyinza okusoma nebisigadde, birungi.


Bukedde Online - Yunivasite y'e Makerere etikkidde abayizi\nUganda House ekutte omuliro Akena n'asimattuka...\nGwe banjudde n'alimba empeta bamummye omukazi-Omuko...\nKu mukolo gw’okutuuza Polof. Ezra Suruma ku Mmande, amyuka Cansala John Ddumba Sentamu yategeezezza nti abayizi bagenda kufuna amabaluwa gaabwe oluvannyuma lw’omwezi gumu nga bamaze okutikkirwa.\nAbamu ku bayizi abaatikkiddwa.\nCANSALA wa Makerere omuggya Polof. Ezra Suruma alabudde abayizi abatikkirwa okussaayo omwoyo ku bye basoma babiteeke mu nkola basobole okukakasa ensi nti bye basoma tebafunayo mabaluwa wabula babiyiga.\nBino yabyogeredde Makerere eggulo ng’atikkira abayizi 2,300 kw'abo 34 baafunye ddiguli ey’okusatu ku lunaku olwasoose ku matikkira g’omwaka guno agagenda okumala ennaku 4 mwe bagenda okutikkirira abayizi bonna awamu 14,000.\nAbaatikkiddwa eggulo kwabaddeko abasomye amateeka, Bayinginiya, abasomye ebyobulimi n’okujjanjaba ebisolo.\nSuruma yakuutidde abayizi be yatikkidde okweyambisa obukugu bwe bafunye okuweereza eggwanga era n’abategeeza nti kati bafuuse kyakulabirako eri abaana abato.\nYategeezezza nti Uganda nsi ejjudde emikisa abasomye gye bayinza okukozesa okulongoosa embeera z’abantu era tewali mulala agenda kukikola okujjako bo abasomye.\nDdumba yategeezezza abazadde nti omwaka oguwedde Makerere yatuuse ku birungi bingi okwabadde n'okutongoza kkampuni egenda okukola emmotoka era 2018 w'aanatuukira nga bafulumya emmotoka ezikolebwa mu Uganda.\nYayongeddeko nti Yunivasite esobodde okukola ebyuma ebikebera amawugwe (Maama Hope) singa omuntu naddala abaana babeera balwadde lubyamira basobola okukozesa akuuma ne bamukebera n’asobola okufuna obujjanjabi obwetaagisa, kwe kusaba abayizi babeere baamazima mu bye bakola.


Obuwangaaliro( Environment) - Wikipedia\nGakuweebwa Charles Muwanga !! "Obuwangaaliro"(the environment) gwe gumu ku miramwa egitondekeddwawo Ssekalowooleza Muwanga Charles.\nObuwangaaliro kiva mu bigambo by'oluganda "obutonde bw'ensi mwe tuwangaalira". Kati nno tuyinza okwogera ku:\n(i) Okukuuma obuwangaaliro (Environment protection) (ii) Obuwangaaliro obw'obutonde(natural environment) (iii) Sayansi w'Obuwangaaliro(Environment Science) (iv) Etteka ly'Obuwangaaliro(Environment Law)\nKibadde kizibu okuvvuunula "the natural environment" nga tukyakozesa "obutonde bw'Ensi" ng'omulamwa oguvvuunula "environment".\nObuwangaaliro bwaffe bulimu:\n(a) Ebiramu nga ebimera , ensolo ,n'obulamu obusirikitu(Microbs) (b) Ebitali biramu nga ettaka, enjazi, emigga, ennyanja, entobazi , ebibira, ensozi n'obusozi, semayanja ne waluyanja, nampewo, enjuba , n'ebirala\nObuwangaaliro (the Environment )\nObuwangaaliro mulamwa oguva mu bigambo by’oluganda “obutonde bw’ensi mwe tuwangaalira”, ekitegeeza obutonde bw’ensi mwe tubeera.\nOlulimi olutalina nzimba ya bigambo nnambulukufu lutera okukozesa ebigambo ebitajjaayo bulungi mulamwa guba gwa nsonga. Oluganda lubadde lukjozesa ebigambo “obutonde bw’ensi” (the natural world) okutegeeza “obuwangaaliro”(environment). Obvutonde bw’ensi tekiri wala nnyo na makulu gano naye tekikkaatiriza bulungi bwetaavu ebiramu bye bulina ku butonde bw’ensi.\nObuwangaaliro kikkaatiriza nti mu “butonde bw’ensi obw’obutonde”(the natural world as God created it ) , si mu nsi eyonooneddwa omuntu , mwe tujja obulamu (mwe tuwangaalira).\nObuwangaaliro bwaffe (Our environment)\nObuwangaaliro (environment) kitegeeza buli kintu ekirina akakwate n’ekiwangaalio kyaffe (our habitat) era nga kirina akakwate n’obsobozi bwaffe okuba abalamu ku nsi nga empewo gye tussah, amazzi getukozesa, ebimera n’ebisolo ebiwangaalira ku nsi oba mu bitundu byaffe, ettaka kwe tulimira n’ebirala bingi.\nEkiwangaaliro = ekifo abantu oba ebiramu mwe biwangaalira oba mwe bibeera (habitat) Obuwangaaliro = embeera mwe tuwangaalira oba etwetoolodde (environment)\nObuwangaaliro bw’obutonde mulimu:\n(i)\tEbibira (ii)\tObusozi n’Ensozi (iii)\tSemazzi (water bodies) .Muno mulimu emigga, emyala, entobazi, seluyanja(oceans) , waluyanja(seas),enzizi, okunokoolayo ezimu (iv)\tEddungu (v)\tOlusaalu n’ettale (vi)\tEbiwonvu n’ebikko (vii)\tEmpewo (viii)\tEntababimera (vegatation) (ix)\tEttaka n’enjazi\nEttaka lububi olusangibwa ku safeesi y’ensi. Ettaka likolebwa amazzi, empewo, ebimera ebyafa, n’obutoffali obw’enjazi.\nEttaka ery’olusenyu (Sandy soil) – lya luyinja (rough), lirina obutoffaali bunene.\nEttaka ery’ebbumba (Clay soil) – ssi lya luyinja (smooth), sseerevu (slippery) ate lya luwunga (powdery).\nLubogwe (Loam) – lirimu ebirungo by’olusenyu, olubumba, awamu ne nakavundira w’ebimera n’ensolo.\nEmigaso gy’ettaka \tOkukuza ebirime \tOkukuba obutoffaali \tOkuzimba \tOkuwunda\nEnsibuko z’obutonde ez’enkyukakyuka mu buwangaaliro Ekyeya, kibuyaga, enkubakirinnyamutikka, amataba, musisiwazansi, n’ebirala.\nOkukosa obuwangaaliro kikosa ki? -\tEnjala olw’ekyeya -\tOkwonoona amaka n’ebyamu olw’embuyaga, amataba, ne musisiwazansi -\tEkikuluggusattaka (Soil erosion) -\tEbirwadde -\tOkusengula abantu\nEngeri e’okukuumamu obuwangaaliro\n-\tEnzimba ennungi -\tOkulunda n’okuzimba ebigoberera sayansi -\tOkufuga entema y’emiti -\tOkuziiyiza okwokya ebibiri n’ensiko -\tOkukendeeza okwokya Amanda\nOkuziiyiza okwonoona obuwangaaliro -\tOkuzza emiti we gitemeddwa (afforestation) -\tOkukuuma entobazi (wetlands) -\tOkwewala okwokya ebisiko (bushes) -\tOkubikka agawonko (gullies) n’enjazi -\tOkusomesa abantu akabenje k’okwonoona obuwanagaaliro -\tOkuziityiza ekikulugguso ky’ettala\nEkikulugguso ky’ettaka (soil erosion)\n-\tKirimu okukuluggusa ettaka okuva mu kifo ekimu okuritwala mu kirala. -\tKikulugusa ettaka eggimu eririba ku ngulu ne kireka ettaka erya wansi eritaliimu bugimu. Weetegereze:\nEkikulugguko = run-off Ekikulugguso = erosion\nOkuziiyiza ekikulugguso ky’ettaka (preventing soil erosion)\n-\tOkusimba emiti -\tOkusimba omuddo oba ebirime -\tOkubikkirira (mulching) -\tOkutema emikutu (digging contours)\n5. Ensibuko y’Obuwangaaliro bwaffe (The Origin of our environment) Ensibuko y’Ensi yaffe eri mu nsibuko ya bwengula era eno y’ensibuko y’obuwangaaliro bwaffe nga Katonda bwe yakigereka.\nObwengula kye ki?\nObwengula, omuntu owa bulijjo ayinza okukiyita ebutonda, eggulu, olubaale oba ebbanga. Naye ekituufu kiri nti obwengula (universe) bulimu ebisionde (galaxies), seng’endo (cerestial bodies) ez’enjawulo nga enjuba n’emmunyenye ez’enjawulo ate nga buli njuba oba emmunyenye eba n’enkulungo ate nga buli nkulungo ebba n’omwezi oba emyezi egigyetoloola.\nObwengula, sengendo ezibulimu, na buli ekiri ku/mu seng’endo zino kye kiyitibwa obutonde, ebiramu n’ebitali biramu.\nOsaanye okimanye nti ebiramu n’ebitali biramu ebiriwo mu butonde byonna wamu bye bikola obwengula. Bino byonna okutwalira awamu birina akakwate n’obuwangaaliro bwaffe, obutonde bw’ensi mwe tuwangaalira.\nEbyawandiikibwa ebitukuvu biraga nti oluberyeberye Namugereka yasooka kutonda bwengula nga tannaba kutonda bulamu.Soma mu Bbayibbuli Oluberyeberye 1:1).\nOkusinziira ku bannakyerongooserezo(evolutionists) , Katonda yasooka kutonda “ekire nabire” (the nebular cloud) kyokka nga ebbanga lyonna likutte enzikiza ey’amaanyi ennyo . Bwe waayitawo ekiseera, Katonda n’agamba nti kati wabeewo obwengula. Ne wabaawo okubwatuka okunene (bigbang) mu kire nabire.\nOkubwatuka kuno kugenda okukkakkana nga waliwo seng’endo ez’enjawulo eziri mu kutondekebwawo enkola z’obutonde nga “empalirizo ezisikira mu nzitoya” oba essikirizo (gravity).\nBannasayansi kye bayita okubwatuka okunene kirabika okuba nga lyali ddoboozi lya Katonda ery’omwanguka kuba nabo bateebereza buteebereza.\nEkyewuunyo ekyeyorekera mu ngeri Namugereka gye yaluka obwengula\nMukono gwa Katonda ogw’amaanyi gwokka gwe guyinza okuluka okukontana ne kuvaamu enteekateeka ekuumira ebintu awamu ate mu kibalo ne sayansi owa waggulu.\nOkunnyonnyoka okukontana okukuumira obwengula mu mugendo omusengeke obulungi ate mu kibalo ekya waggulu, omuntu ow’omulembe guno asaana okumanya ensengeka oba enteekateeka ya seng’endo (cosmic bodies) eziri mu bwengula (cosmos/universe):\nLwaki buli nzitoya(mass) eri mu bwengula eyitibwa seng’endo? Kubanga buli ekiri mu bwengula kiri mu mugendo ogutakoma nga kiseyeeya mu kkubo lyakyo. Bwe twogera ku bwengula n’olwekyo tutegeeza obwaguuga bw’enzitoya eziri mu bwengula. Sengendo eziri mu bwengula zisengekeddwa mu nsengeka ey’ekibalo ekya waggulu bwe ziti:\n(a)\tEbisinde(Galaxes) (b)\tEnjuba =emmunyenye(the Suns/Stars) (c)\tEnkulungo (planets) n’emyezi gyazo\nObadde olimu okubuusabuusa nti Katonda gy’ali ate nga ye Katonda w’obwengula bwonna ateekumira mu miti, mu njazi, mu njuba, oba mu myoyo egy’enjawulo?\nSooka omanye nti obwengula kintu ekirina obumu kubanga bulimu  enjuba/emmunyenye , n’ensengekera zazo (solar systems)  ,   nga buli nsengekera ya  njuba erimu enkulungo(planets)  ate nga buli nkulungo eriko omwezi oba emyezi(moons).\nEnsengekera z’enjuba(emmunyenye) ziri mu bibinja ebiyitibwa ebisinde(galaxies) ebiri mu kuva okw’entakoma(constanbt motion) mu bwengula buli emu n’enjuba zayo nazo eziri mu mugendo ogutakoma n’enkulungo zaayo .\nEbisinde ebiri mu bwengula butabalika ate buli kisinde kirimu ensengekera z’enjuba (solar systems) bukadde na bukadde nga buli nsengekera ya njuba yebulunguddwa enkulungo nga eno enkulungo y’Ensi kwe tuli. Sseng’endo kiraga nti buli ekiri mu bwengula ka bibe bisinde, ebire nabire (the nebular clouds) , njuba oba munyenye, oba emyezi , yadde obutoffaali obusirikitu nga obuziba(atomu), kiri mu kuva okutakoma.\nKakensa Johannes Kapler yakizuula nti enkulungo mu nsengekera y’enjuba yaffe zigondera amateeka ga Katonda gano abakafiiri ge bayita amateeka g’obutonde, gy’obeera obutonde bwe bwetonda:\n(i)\tEnkulungo zetoloola (orbit) enjuba mu kiripuso (ellipse) so si mu bwetoloovu obutuukirivu nga bwe kyali kirowoozebwa. Enjuba ebeera wakati mu kiripuso kino. Kino kitegeeza nti buli nkulungo waliwo ekiseera w’ebeerera okumpi ennyo n’enjuba. Enkulungo bweba eri kumpi n’enjuba edduka emisinde mingiko okusinga ng’eri walako nayo olw’ okuba nga okuliraana enjuba akanyigirizi (pressure) keyongera okukka wansi ekintu ekiddusa enjuba okusingako.\n(ii)\tEnkulungo gy’ekoma okuba ewala okuva ku njuba yayo gy’ekoma okulwaawo okumalako okwetoloola kwayo era gy’ekoma okuba n’omwaka omuwanvu. Kitegeeza nti buli nkulungo erina obuwanvu bw’omwaka bwa njawulo okuva ku ndala. Omwaka gw’enkulungo y’Ensi gulimu ennaku 365.26.\nAmateeka ag’Ensibo agafuga obwengula\nAmateeka agafuga oba agabezaawo obwengula mateeka ga Katonda kubanga amateeka gano mwe muli sayansi omukusike obutonde kwe butambulira. Tegasobola kuba mateeka ga butonde kubanga obutonde tebulina magezi; amagezi gonna agasukkulumye gali mu Kalimagezi omusukkulumu, Katonda.\nAmateeka ag’ensibo agafuga obwengula galaga enteekateeka eya kagezimunyu asukkulumye ku bonna. Obwengula bugondera amateeka g’essomabuziba (chemistry), Essomabuzimbe (physics) n’ekibalangulo (mathematics) agasengekeddwa obulungi.\nOkutwalira awamu, agamu ku mateeka ga Katonda w’obutonde agafuga seng’endo (cerestial bodies) mu bwengula ge gano:\nA.\tOmugendo ogutakoma. Buli kintu mu bwengula kiri mu mugendo ogutakoma. Buli sengendo buli kaseera eba eseeyeeya mu kkubo lyayo; kino kitegeeza buli golomola, buli njuba, buli nkulungo, na buli ndagamwezi biri mu mugendo ogutakoma kyokka nga tewali kimala gava mu kkubo lyakyo kutomeragana na kirala.\nOmugendo guno guli ne mu biramu ku Nsi .Buli kiramu kiri mu mugendo ogutakoma; kizaalibwa ne kikula nakyo ne kizaala ne kikaddiwa bwe kimala ne kifa nga kireseewo ebiramu ebyongezaayo sipiisa yaakyo.\nB.\tEmplirizo esikira mu sengendo/Essikirizo (Gravity).\nLwaki enkulungo ziba mu mugendo okwetoloola enjuba obutagivaako? Eyasooka okuddamu ekibuuzo kino yali mungereza kakensa mu sayansi ayitibwa Isaac Newton , emyaka ng’ebikumi bisatu egiyise. Isaac Newton yakizuula nti ensonga lwaki enkulungo ziseyeeya okwebulungula enjuba kiva ku kintu kye kimu lwaki bw’osuula ekintu kigwa ku ttaka (ku Ensi).\nYawumbawumba ng’agamba nti empalirizo esikira mu njuba eyitibwa esikrizo ly’enjuba (the sun’s gravitational force) esika enkulungo mu ngeri y’emu empalirizo esikira ku Ensi, eyitibwa essikrizo ly’ensi (the earth’s gravitational force) gye gasika buli kintu ekitalina maanyi gawaliriza (force) malala era nga ge gamu agakuumira nze naawe ku ttaka. Wabula teyaddamu kibuuzo : ani eyateekateeka empalirizo zino ezisika buno(enzitoya mu bwengula) okweyisa bwe butyo ?\nYayongera n’agamba nti ekintu gye kikoma okuzitowa gye kikoma okuvaamu empalirizo esika (pulling force ) eyitibwa essikirizo(gracvity) ennyingi ate gye kikoma okuwewuka gye kikoma okuvaamu empalirizo esika entono.\nSeng’endo esinga okuba n’obuzito olw’enzitoya (mass) ennene gy’eba nayo eba njuba. Eno y’ ensonga lwaki evaamu essikirizo (gravity) , empalirizo esika , esinga obungi mu nsengekera yaayo era n’ekuumira buli sengendo oba enkulungo eri mu kyebulungulo kyayo mu kifo w’eri ng’egyetoloola.\nEssikirizo , nga eno eba mpalirizo esikira mu nzitoya ennene, eba mu njuba , mwe muli ekyama ekiwanga bu seng’endo obutono obuseyeeya nga bugyebulungula mu mugendo okutakoma. Enkulungo y’ ensi (planet earth) yaffe esangibwa mu kyebulungulo ky’essikirizo ly’enjuba Muwanga (solar gravitational field).\nSeng’endo gy’ekoma obunene, gy’ekoma n’okuvaamu essikirizo eringi. Eno y’ensonga lwaki yadde buli nkulungo evaamu essikrizo kyokka essikrizo ery’enjuba lisukkulunye kubanga enjuba, senkulungo, esukkulumye mu bunene ku nkulungo zaayo zonna ng’ozigasse wamu. Ekibalo ky’essikirizo, empalirizo esikira mu nzitoya ennene, ye mpagi ewaniridde sengendo mu bwengula. Essikirizo lirimu:\na.\tEmpalirizo ezisikira ku mpuyibbiri (opposing forces). Buli njuba (mmunyeenye) esika enkulungo zaayo kyokka zo zigezaako okugyewaggulako.Kino kiri bwe kityo olw’empalirizo esikira mu makkati n’empalirizo eyewaggula ku makkati eziriwo mu butonde. Obumu bw’okukontana buno bwe buvaamu omugendo gw’enkulungo okwetoloola enjuba yaazo.\nb.\tEmpalirizo eskria mu kifundikwa kya golomola. Buli kisinde kirina ekifundikwa omusibuka empalirizo esika enjuba zaayo okusigala munda mw’ekisinde ekyo. Golomola emu ebaamu ensengekerera z’enjuba buwumbi na buwumbi.\nc.\tEmpalirizo esikira mu njuba (The sun’s gravitational force). Okukontana kw’amaanyi gano n’amaanyikyewaggula ku njuba kwe kukuuma enkulungo z’enjuba zonna okusigala, buli emu, mu kkubo lyayo mwe yetoloolera ng’egyebulungudde mu kyebulungulo kyaayo eky’essikirizo (gravitational field).\nd.\tEmpalirizo esikira mu nkulungo (Planetary gravitational force). Okukontana wakati w’empalirizo eno n’eya kyewaggula okubeera mu mwezi kye kikuumira emyezi nga giseyeeya gyetooloola enkulungo yagyo era kye kikuumira buli kintu ekiri ku oba mu kyebulungulo ky’essikirizo ly’enkulungo (planetary gravitational fierd) mu kifo we kiri.\ne. Empalirizo esikira mu mwezi (the moon’s gravitational force). Omwezi gwa buli nkulungo guli mu mugendo gwa mwezi mulamba okwetoloola enkulungo yagwo; na buli nkulungo eri mu mugendo gwa mwaka mulamba okwetoloola enjuba yaayo. Omweezi gw’ensi gulimu ennaku ng’asatu ate omwaka ennaku nga 365.\nEmpagi ewaniridde Seng’endo mu Bwengula ya kyewuunyo\nOba enjuba erimu empalirizo esika enkulungo zaayo, lwaaki tezebbika munda mwayo ne zaaka ne zifuuka vvu? Kino nakyo kibalo kya Katonda eky’ekyewuunyo. Wano Namugereka yateekawo empalirizo esikira ku mpuyibbiri.\nEmaplirizo ezisikira mu mpuyibbiri (opposing forces) zeyoleka ng’ empalirizo ezisikira mu makkati (centrepetal force) n’empalirizo eziviira amakkati (centrefugal force). Ng’ojjeeko okusikibwa okuva mu njuba (mu makkati g’enjuba), ,enkulungo ate era ebeera mu kikolwa eky’okwewaggula okuva ku njuba yaayo.\nKino kye kimu ne bw’osiba akazito ku luwaya, akagwa, oba oluwuzi oluwanvu n’okawuuba (okazunza) ng’oketolooza. Bw’okola kino oba okasikira ku mukono gwo mu ngeri y’emu “empalirizo esikira mu njuba” gy’esika enkulungo ng’egizza munda kyokka empalirzo eyewaggula ku makkati n’ekuumira akazito mu kwetoloola.\nAwatali mpalirizo eviira makkati (mu ngeri ey’okwagala okwewaggula), akazito kaba kagwaayo mu makkati ate era awatali kusikira mu makkati akazito kaba kasigala mu mugendo omugolokofu okuviira amakkati era kino kye kibaawo singa akagwa k’owuuba okatadde.\nBwe twogera ku “mpalirizo esikira mu makkati” mu luganda mba ndaga engeri ez’enjawulo “essikirizo” (Gravity)gye lyeyisaamu mu bwengula. Mu butuufu, ebintu ebiri mu kwetoloola bifuna okwaagala okudda munda (mu makkati). Kino kye kiyitibwa empalirizo esikira mu makkati. Empalirizo eyeyunira amakkati y’empalirirza (force) eleetera enkulungo eba yetoloola enjuba okufuna okusikibwa okuva mu makati ga senkulungo eyo . Wano we wali obwetaavu bw’empalirizo esikira mu makkati"(centripetal force ") mu essomabutonde; oba si ekyo , ekintu ekidduka kiba kyeyongerayo butereevu awatali kuweta.\nKu ludda olulala omuntu ayinza okulowooza nti waliwo engeri y’ebintu eby’etoloola okwagala okudda ebweeru. Kino kye kiyitibwa empalirizo eyewaggula ku makkati (centrifugal force). Mu butuufu , ekigambo ky’olungereza “centripetal force” kiva mu kya lulattini ekitegeeza” okunoonya amakkati”(seeking the centre) ate centrifugal “ okwewaggula ku makkati” (fleeing the centre).\nOkuteekawo okukontana wakati w’empalirizo ezisikira mu makkati n’empalirizo eviira amakkati y’empagi Namugereka gyakozesa ewaniridde seng’endo zonna eziri mu bwengula . Yadde nga buli seng’endo Katonda yagiteekamu essikrizo(gravity), gy’ekoma obunene gy’ekoma okuba n’amaanyi gano agasika endala entono eziri mu kyebulungulo kyayo.\nAmateeka ag’ensibo Agafuga Enkulungo y’Ensi n’Ebyayo\nGano nago mateeka ga Katonda w’obutonde. Nga bwe guli mu bwengula , n’Ensi erina ensengekera yaayo n’amateeka ga Katonda kwetambuliza ebigiriko. Amateeka gano agakwekuddwa era galaga nti obutonde ku Nsi busengekeddwa mu kibalo kya waggulu nnyo bwe buti :\n(i)\tEssikirizo ly’ensi . (Earth’s gravity). Ng’essikirizo ly’enjuba bwe lisika enkulungo eziri mu kyebulungulo ky’enjuba, n’essikirizo ly’ensi lisikira ku nsi buli kintu kyonna ekiri mu kyebulungulo kya yo (its field) mu bwengula nga n’omwezi gw’Ensi , kaluuna , mw’ogutwalidde. Ekikuuma nampewo (atmosphere) kyekuusiza ku ssikirizo lya Nsi.\n(ii)\tNampewo (Earth’s atmosphere). Era essikrizo ly’ensi lye liyamba okukuuma bbulangiti ya “nampewo’ omuli ebirungo by’emikka egy’obulamu nga yebulungudde Ensi . Enkulungo ezitaliiko bulamu zebulunguddwa ekiyitibwa bbulangiti ya “namikka” (planatory atmosphere).\n(iii)\tEkifo eky’ekibalo. Ensi y’enkulungo yokka mu nsengekera y’enjuba Muwanga eri mu kifo eky’ekibalo okuva ku njuba okusobozesa embeera z’obulamu okubaawo.Enkulungo y’ensi era yebulunguddwa nampewo atabikiddwa mu bipimo by’emikka ebyekibalo ekituufu ebikola empewo esobola okubeezaawo obulamu.\n(iv)\tOmugendo gw’enkulungo y’Ensi. Ng’ojjeko okwetoloola enjuba muwanga ennaku 365 (buli mwaka) , ate era enkulungo y’ensi yetoloolera ku kisiisi (axis) oba obutuuliro bwayo essaawa 24 okusobozesa buli katundu ku nsi okufuna ebbugumu n’obunnyogovu ebitali bikalaamufu , ekintu ekyetaagisa okukuuma obulamu ku Nsi. Okwetoloola enjuba okumalako ennaku 365 kye kiyitibwa ekyebulungulo(Revolution) ate okwetoloola ku ekisiisi yayo okumala essaawa 24 kye kiyitibwa ekyetoloolo(Rotation).\nBino bigyidwa ku "https://lg.wikipedia.org/w/index.php?title=Obuwangaaliro(_Environment)&oldid=20918"\nLuno olupapula lwasemba okukyusibwamu ku 15:55, 17 Gwakkuminebiri 2016.


1 Ebyomumirembe Ekisooka 29 | Bayibuli ey'Oku Mukutu Gwaffe Ogwa Intaneeti | New World Translation\n1 Ebyomumirembe Ekisooka 29:1-30\nOkuwaayo olw’okuzimba yeekaalu (1-9)\nEssaala ya Dawudi (10-19)\nAbantu basanyuka; obwakabaka bwa Sulemaani (20-25)\nDawudi afa (26-30)\n29 Awo Kabaka Dawudi n’agamba ekibiina kyonna nti: “Sulemaani mutabani wange Katonda gw’alonze+ muto era talina bumanyirivu,+ ate ng’omulimu munene; kubanga yeekaalu* si ya muntu wabula ya Yakuwa Katonda.+ 2 Era nfubye nga bwe nsobola okutegekera ennyumba ya Katonda wange, nga mpaayo zzaabu ow’okukolamu ebintu ebya zzaabu, ffeeza ow’okukolamu ebintu ebya ffeeza, ekikomo eky’okukolamu ebintu eby’ekikomo, ekyuma eky’okukolamu ebintu eby’ekyuma,+ embaawo+ ez’okukolamu ebintu eby’embaawo, amayinja ga sokamu, amayinja ag’okusibisibwa obudongo,* amayinja ag’okutonaatona, amayinja ag’omuwendo aga buli ngeri, n’amayinja ga sayisi mangi nnyo. 3 Era olw’okuba njagala nnyo ennyumba ya Katonda wange,+ nnina eby’obugagga ebyange ku bwange+ ebya zzaabu ne ffeeza bye mpaayo eri ennyumba ya Katonda wange, okugatta ku ebyo byonna bye ntegekedde ennyumba entukuvu; 4 mpaayo ttalanta* 3,000 eza zzaabu ow’e Ofiri,+ ne ttalanta 7,000 eza ffeeza alongooseddwa, eby’okubikka ku bisenge by’ennyumba; 5 zzaabu ow’okukolamu ebintu ebya zzaabu, ne ffeeza ow’okukolamu ebintu ebya ffeeza, n’ow’emirimu gyonna eginaakolebwa abakugu mu mirimu gy’eby’emikono. Ani ayagala okubaako ky’awa Yakuwa leero?”+ 6 Awo abakulu b’ennyumba za bakitaabwe n’abakulu b’ebika bya Isirayiri n’abakulira enkumi n’abakulira ebikumi+ n’abaalabiriranga emirimu gya kabaka+ ne bavaayo kyeyagalire. 7 Baawaayo eby’omulimu gw’ennyumba ya Katonda ow’amazima: ttalanta za zzaabu 5,000 ne daliki* 10,000 ne ttalanta za ffeeza 10,000 ne ttalanta z’ekikomo 18,000 ne ttalanta z’ekyuma 100,000. 8 Buli eyalina amayinja ag’omuwendo yagawaayo mu ggwanika ly’ennyumba ya Yakuwa eryali likulirwa Yekyeri+ Omugerusoni.+ 9 Awo abantu ne basanyuka olw’okuwaayo kyeyagalire ebiweebwayo bino, kubanga baawaayo eri Yakuwa ebiweebwayo ebya kyeyagalire n’omutima gwabwe gwonna;+ era ne Kabaka Dawudi naye yasanyuka nnyo. 10 Awo Dawudi n’atendereza Yakuwa mu maaso g’ekibiina kyonna, n’agamba nti: “Ai Yakuwa Katonda wa kitaffe Isirayiri, otenderezebwe emirembe n’emirembe.* 11 Ai Yakuwa, oli mukulu,+ oli wa maanyi,+ oli mulungi, osukkulumye, era oli wa kitiibwa;+ kubanga ebintu byonna ebiri mu ggulu ne ku nsi bibyo.+ Obwakabaka bubwo Ai Yakuwa.+ Ggwe agulumiziddwa era akulira bonna. 12 Obugagga n’ekitiibwa biva gy’oli,+ era ggwe ofuga byonna;+ mu mukono gwo mwe muli obuyinza+ n’amaanyi,+ era omukono gwo gusobola okuwa abantu obukulu+ era n’okuwa bonna amaanyi.+ 13 Kaakano, Ai Katonda waffe, tukwebaza era tutendereza erinnya lyo eddungi. 14 “Naye nze n’abantu bange ffe baani okuwaayo ebiweebwayo ebya kyeyagalire nga bino? Kubanga ebintu byonna biva gy’oli, era tukuwadde ebiva mu mukono gwo. 15 Kubanga tuli bagwira era basenze mu maaso go nga bajjajjaffe bonna bwe baali.+ Ennaku zaffe ku nsi ziringa kisiikirize+—tetubeerawo lubeerera. 16 Ai Yakuwa Katonda waffe, ebintu bino byonna ebingi bye tutegese okukuzimbira ennyumba ey’erinnya lyo ettukuvu bivudde mu mukono gwo era byonna bibyo. 17 Era nkimanyi bulungi, Ai Katonda wange, nti okebera omutima+ era nti osanyukira obugolokofu.+ Mu bwesimbu bw’omutima gwange mpaddeyo ebintu bino byonna kyeyagalire, era nsanyuse nnyo okulaba abantu bo abali wano nga bawaayo ebiweebwayo gy’oli kyeyagalire. 18 Ai Yakuwa Katonda wa Ibulayimu, Isaaka, ne Isirayiri, bajjajjaffe, yamba abantu bano okusigala nga balina omwoyo ng’ogwo era bayambe bakuweerezenga n’omutima gwabwe gwonna.+ 19 Ne Sulemaani mutabani wange muwe omutima ogutuukiridde*+ asobole okukwatanga ebiragiro byo,+ ne by’otujjukiza, n’amateeka go, era akole ebintu ebyo byonna era azimbe yeekaalu* gye ntegekedde ebintu.”+ 20 Awo Dawudi n’agamba ekibiina kyonna nti: “Mutendereze Yakuwa Katonda wammwe.” Ekibiina kyonna ne kitendereza Yakuwa Katonda wa bajjajjaabwe era ne bavunnamira Yakuwa ne kabaka. 21 Ne bawaayo ssaddaaka eri Yakuwa era ne bawaayo ebiweebwayo ebyokebwa+ eri Yakuwa ku lunaku olwaddirira, ente ento ennume 1,000 n’endiga ennume 1,000 n’endiga ento ennume 1,000 n’ebiweebwayo eby’eby’okunywa ebigenderako.+ Baawaayo ssaddaaka mu bungi ku lwa Isirayiri yonna.+ 22 Ne baliira era ne banywera mu maaso ga Yakuwa ku lunaku olwo nga basanyufu nnyo;+ ne balangirira Sulemaani mutabani wa Dawudi nga kabaka omulundi ogw’okubiri, era ne bamufukako amafuta mu maaso ga Yakuwa okuba omukulembeze+ era ne Zadooki ne bamufukako amafuta okuba kabona.+ 23 Sulemaani n’atuula ku ntebe ya Yakuwa ey’obwakabaka+ ng’adda mu kifo kya Dawudi kitaawe, obufuzi bwe ne buba bulungi era Abayisirayiri bonna ne bamugondera. 24 Abaami bonna+ n’abalwanyi ab’amaanyi+ n’abaana ba Kabaka Dawudi bonna+ ne bagondera Kabaka Sulemaani. 25 Era Yakuwa n’afuula Sulemaani ow’ekitiibwa ennyo mu maaso ga Isirayiri yonna era n’amuwa ekitiibwa eky’obwakabaka ekyali kitabanga ku kabaka yenna mu Isirayiri.+ 26 Dawudi mutabani wa Yese yafuga Isirayiri yonna; 27 era yafuga Isirayiri okumala emyaka 40. Yafugira mu Kebbulooni emyaka 7,+ ate n’afugira e Yerusaalemi emyaka 33.+ 28 Oluvannyuma n’afa ng’akaddiyidde ddala bulungi,+ ng’amatidde ennaku z’obulamu bwe n’obugagga n’ekitiibwa; Sulemaani mutabani we n’amusikira ku bwakabaka.+ 29 Ebyafaayo bya Kabaka Dawudi, okuva ku byasooka okutuukira ddala ku byasembayo, byawandiikibwa mu biwandiiko bya Samwiri omulabi n’ebya nnabbi Nasani+ n’ebya Gaadi+ eyategeezanga okwolesebwa okwavanga eri Katonda. 30 Ebiwandiiko ebyo byogera ne ku bufuzi bwe bwonna, n’amaanyi ge, n’ebyaliwo mu kiseera kye ne mu Isirayiri ne mu bwakabaka bwonna obwali bubeetoolodde.\n^ Obudongo obwogerwako wano tebwabanga bwa ttaka, wabula gwabanga musenyu nga gutabuddwamu ennoni n’amazzi.\n^ Daliki kyali kinusu kya Buperusi ekya zzaabu. Laba Ebyong. B14.\n^ Oba, “omutima ogukwemaliddeko.”\n1 Ebyomumirembe Ekisooka 29


Gwe baakutte ku by'okutta abawala agaanye okwogera\nAli mu kibinja ky'abanyakula amasimu mu jj...\nKu mulundi guno baalumbye ebyalo bibiri mu ggombolola y'e Kabira mu disitulikiti ey'e Kyotera.\nWiiki ewedde ng'abantu beetegekera okuyingira omwaka omuggya, abeebijambiya baalumbye ekitundu ky'e Masaka ne batta Jalia Nakajigo ku kyalo Kakoma e Kaliisizo ne batema n'abantu abalala basatu e Masaka.\nAbatemu nga bakozesa ebijambiya baasoose kutemaatema Maria Nabukeera ku kyalo Katuntu mu ggombolola ye Kabira ng'ono yabadde afulumye okunaaba.\nMutabani we, Joseph Zaake yategeezezza nti yabadde akomyewo okuva mu buduuka bwe Kifuuta w'avugira bodaboda ne yeekanga omuntu eyasaze okuva ku nnyumba yaabwe n'adda ku ludda olulala kyokka n'atafaayo.\nAgamba nti waayise akaseera nnyina n'afuluma n'agenda mu kinaabiro era tebazzeemu kumulaba.\nBaamusanze bamusaze obulago ng'asigaddeko kiyiriitira era baabadde bamutwala mu ddwaaliro, n'akutuka.\nEttemu eddala lyabadde ku kyalo Kidda -Mabbaale mu muluka gwe Kyanika era mu ggombolola y'e Kabira abatemu bwe basse abatuuze babiri aboomukwano era aboomuliraano!\nBonna baabatemezza mbazzi n'ejjambiya era bwe baamaze okubatta, ebissi baabirese mu kayungu ka Kakooza!\nOkutta Kakooza mukyala we Nowerina Nakaweesi yabadde awulira kuba baamutemedde mu mulyango gwe ng'amuyita okumuggulira kyokka n'agaana!\nEttemu lino lyasitudde abeebyokwerinda okuli omuduumizi wa Poliisi mu Greater Masaka omuggya, ACP Enock Abaine, omumyuka we era omwogezi wa poliisi mu Greater Masaka, Lameck Kigozi, akulira bambega ba poliisi mu Greater Masaka, Ronald Boogere, RDC w'e Kyotera Rtd. Maj. David Matovu ne beegatta ku poliisi y'e Kyotera eduumirwa DPC Grace Mutoni ne basimba amakanda mu ggombolola y'e Kabira eggulo, okunoonyereza kiki ekigenda mu maaso ku beebijambiya abasitudde obuto!\nAgambibwa okukubwa abakuumi ba Pulezidenti alaajana